
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


26 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1422 


ΑΠΟΦΑΣΕΙΣ 

Αριθμ. απόφ. 8/2018 

Έγκριση εν μέρει της κατάρτισης του Κανονισμού 
Εσωτερικής Υπηρεσίαςτου Πρωτοδικείου Γιαννι¬ 
τσών, που επήλθε με την υπ' αριθμ. 7/2017 από¬ 
φαση της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 15 Φεβρουάριου 2018, ημέρα Πέμπτη και 
ώρα 1Ι.ΟΟ’, στο Μέγαρο του Αρείου Πάγου και στην 
αίθουσα διασκέψεων της Ολομέλειας (γρ. 205 του 2ου 
ορόφου) συνήλθε, ύστερα από νόμιμη πρόσκληση του 
Προέδρου του Αρείου Πάγου, η, κατά τα άρθρα 14 και 17 
του Κώδικα Οργανισμού Δικαστηρίων και Κατάστασης 
Δικαστικών Λειτουργών (κυρωτικός νόμος 1756/1988, 
όπως ισχύει σήμερα), Ολομέλεια σε συμβούλιο, στην 
οποία έλαβαν μέρος οι: 1) Βασίλειος Πέππας, Πρόεδρος 
του Αρείου Πάγου, 2) Ιωάννης Γιαννακόπουλος, 3) Ειρήνη 
Κιουρκτσόγλου-Πετρουλάκη, 4) Μαρία Γαλάνη-Λεοναρ- 
δοπούλου, 5) Αγγελική Αλειφεροπούλου, 6) Γεώργιος 
Λέκκας, 7) Μαρία Χυτήρογλου, Αντιπρόεδροι του Αρεί¬ 
ου Πάγου, 8) ΙωσήφΤσαλαγανίδης, 9) Ευγενία Προγάκη, 
10) Ασπασία Μαγιάκου, 11) Χαράλαμπος Καλαματιανός, 
12) Ειρήνη Καλού, 13) Αλτάνα Κοκκοβού - Εισηγήτρια, 
14) Σοφία Ντάντου, 15) ΔημήτριοςΤζιούβας, 16) Σοφία 
Καρυστηναίου, 17) Νικήτας Χριστόπουλος, 18) Πέτρος 
Σαλίχος, 19) Γεώργιος Παπαηλιάδης, 20) Γεώργιος Μι- 
χολιάς, 21) Κωστούλα Φλουρή-Χαλεβίδου, 22) Ναυσι- 
κά Φράγκου, 23) Μιλτιάδης Χατζηγεωργίου, 24) Μαρία 
Γκανιάτσου, 25) Μαρία Τζανάκη, 26) Μαρία Παπασωτη- 
ρίου, 27) Γεώργιος Αποστολάκης, 28) Αρετή Παπαδιά, 
29) Κωνσταντίνος Πιτταράς, 30) Γεώργιος Παπανδρέ- 
ου, 31) Αντιγόνη Καράίσκου-Παλόγου, 32) Κυριάκος 
Οικονόμου, 33) Ευφροσύνη Καλογεράτου-Ευαγγέλου, 
34) Αναστασία Περιστεράκη, 35) Σοφία Τζουμερκιώ- 
τη, 36) Χρήστος Τζανερρίκος, 37) Λουκάς Μόρφης και 
38) Γεώργιος Δημάκης, Αρεοπαγίτες. Κωλύονται και δεν 
παρέστησαν οι λοιποί Αντιπρόεδροι του Αρείου Πάγου 
και Αρεοπαγίτες. 

Παραστάθηκαν η Εισαγγελέας του Αρείου Πάγου Ξένη 
Δημητρίου-Βασιλοπούλου και η Γραμματέας της Ολομέ¬ 
λειας Αικατερίνη Φωτοπούλου, αναπληρώτρια Προϊστα- 
μένη Διεύθυνσης της Γραμματείας του Αρείου Πάγου. 


Στην αρχή της συνεδρίασης, ο Πρόεδρος γνωστοποί¬ 
ησε στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 63 Αρεοπαγίτες. 

Κατόπιν, μετά από εντολή του Προέδρου, η Γραμμα¬ 
τέας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι, από τους 74 υπηρετούντες 
Δικαστές, είναι παρόντες οι αναφερόμενοι στην αρχή 
της παρούσας τριάντα οκτώ (38), δηλαδή είναι παρό¬ 
ντα περισσότερα από τα μισά μέλη της, άρα υπάρχει η 
προβλεπόμενη από το νόμο απαρτία (άρθρο 14 παρ. 5 
του ν. 1756/1988, όπως ισχύει). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της 8 Φεβρουάριου 2018 έγγραφης πρόσκλησης 
του Προέδρου του Αρείου Πάγου, προς τους υπηρετού¬ 
ντες στον Άρειο Πάγο δικαστικούς λειτουργούς (άρθρο 
14 παρ. 2 εδ. α' ν. 1756/1988, όπως αντικ. από το άρθρο 
3 παρ. 1 του ν. 1868/1989), προκειμένου να αποφασίσει 
για την έγκριση ή μη της υπ'αριθμ. 7/2017 απόφασηςτης 
Ολομέλειας του Πρωτοδικείου Γιαννιτσών, που αφορά 
την κατάρτιση του Κανονισμού Εσωτερικής Υπηρεσίας 
του Πρωτοδικείου, και η οποία διαβιβάσθηκε με το υπ' 
αριθμ. 55/8-6-2017 έγγραφο της Προέδρου Πρωτοδικών 
Γιαννιτσών, Σουλτάνας Κρυστάλλη,το οποίο έχει ως ακο¬ 
λούθως: «Σας στέλνουμε, προς έγκριση, ένα αντίγραφο 
της με αρ. 7/2017 απόφασηςτης Ολομέλειας του Πρω¬ 
τοδικείου Γιαννιτσών με θέμα την κατάρτιση του Νέου 
κανονισμού εσωτερικής λειτουργίας του Πρωτοδικείου. 
Παρακαλούμε για τις δικές σας ενέργειες». 

Η Εισηγήτρια - Αρεοπαγίτης Αλτάνα Κοκκοβού, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο της Διευθύνουσας το Πρωτοδικείο Γιαννι¬ 
τσών και β. την υπό κρίση υπ' αριθμ. 7/2017 απόφαση 
της Ολομέλειας του ως άνω Πρωτοδικείου, εισηγήθηκε 
την εν μέρει έγκριση με τροποποιήσεις του καταρτισθέ- 
ντος Κανονισμού Εσωτερικής Υπηρεσίας, σύμφωνα με 
την εν θέματι απόφαση της Ολομέλειας αυτού, όπως 
ειδικότερα αναφέρεται στο σκεπτικό και το διατακτικό 
της παρούσας. 

Η Εισαγγελέας του Αρείου Πάγου ανέπτυξε την πρό¬ 
ταση της και συμφώνησε με την άποψη της Εισηγήτριας. 
Στη συνέχεια, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, αποχώρησε. 

Τεύχος ΒΊ 422/26.04.2018 


ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παράγραφο 7 του στοιχείου Α «Κα¬ 
νονισμοί» του άρθρου 17 του ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών», όπως αντικαταστάθηκε με το άρθρο 86 
παρ. 2 του ν. 4055/2012, οι καταρτιζόμενοι κανονισμοί 
εσωτερικής υπηρεσίας των δικαστηρίων, καθώς και οι 
τροποποιήσεις τους, υποβάλλονται αμέσως στις οικείες 
ολομέλειεςτων ανωτάτων δικαστηρίων, οι οποίες έχουν 
δικαίωμα συμπλήρωσης, τροποποίησης ή ακύρωσης 
αυτών, ως προς όλα τα σημεία και ειδικότερα ως προς 
τον αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλειες 
των ανωτάτων δικαστηρίων και, αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων, δημοσιεύονται στην Εφημερίδα της 
Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Γιαννιτσών με την υπ' αριθ. 7/2017 απόφασή 
της έκρινε αναγκαία την κατάργηση του υφιστάμενου 
Κανονισμού Εσωτερικής Υπηρεσίας και την κατάρτιση 
νέου, προκειμένου να επιτευχθεί καλύτερη οργάνωση 
των υπηρεσιών του Πρωτοδικείου, καθώς ο ισχύων Κα¬ 
νονισμός, που καταρτίστηκε το έτος 1989 και είχε τρο¬ 
ποποιήσει τον πρώτο Κανονισμό του έτους 1985, τρο¬ 
ποποιήθηκε στη συνέχεια αποσπασματικά δύο φορές 
το έτος 1989 και το έτος 1992. 

Στη συνέχεια η Ολομέλεια, αφού έλαβε υπόψη α) το 
υπ' αριθ. πρωτ. Δ.Υ - Οίκοθεν/14-2-2018 έγγραφο του 
Πρωτοδικείου Γιαννιτσών, από το οποίο προκύπτει ανα¬ 
λυτικά ο αριθμός των πολιτικών και ποινικών υποθέσεων 
που προσδιορίστηκαν, συζητήθηκαν και αναβλήθηκαν 
ανά διαδικασία κατά το έτος 2016 και β) βεβαίωση του 
Γραμματέα του Πρωτοδικείου Γιαννιτσών, απάτην οποία 
προκύπτει η κατάσταση των οργανικών θέσεων των 
υπαλλήλων του Πρωτοδικείου, μετά από ανταλλαγή από¬ 
ψεων μεταξύ των μελών της, έκρινε ομόφωνα, ότι πρέπει 
να εγκριθεί εν μέρει η γενόμενη με την υπ' αριθ. 7/2017 
απόφαση της Ολομέλειαςτου Πρωτοδικείου Γιαννιτσών 
κατάρτιση νέου Κανονισμού Εσωτερικής Υπηρεσίας του 
Πρωτοδικείου Γιαννιτσών. 

Ειδικότερα, πρέπει να συμπληρωθούν και τροποποιη¬ 
θούν τα ακόλουθα σημεία του Κανονισμού: α) στα άρθρα 
12 και 13 να συμπληρωθεί η παράγραφος 3 αντιστοίχως 
ως ακολούθως: «Κατ’ εξαίρεση επιτρέπεται η εγγραφή 
στο πινάκιο ή στο έκθεμα κάθε δικασίμου μεγαλύτερος 
αριθμός υποθέσεων σε περίπτωση εφαρμογής των άρ¬ 
θρων 31 ΚΠολΔ (παρεπόμενες ή συναφείς) και 246 ΚΠολΔ 
(συνεκδίκαση εκκρεμών δικών)», β) στο άρθρο 15 να τρο¬ 
ποποιηθούν οι παράγραφοι 6 και 8 ως ακολούθως: παρ. 
6 «Ο-η Πρόεδρος Πρωτοδικών ή ο αρχαιότερος πρωτό¬ 
δικης ορίζεται ως αρμόδιος για θέματα μεσολάβησης για 
χρονικό διάστημα δύο ετών με δυνατότητα ανανέωσης 
για ένα επιπλέον έτος» και παρ.8 «Ο-η Πρόεδρος Πρωτο¬ 
δικών και οι πρωτόδικες, που υπηρετούν κατά την ημέρα 
κατάθεσης της αίτησης, αναλαμβάνουν τις υποθέσεις που 
υπάγονται σε διαιτησία, καλούμενοι εκ περιτροπής κατά 
σειρά αρχαιότητας.», γ) στο άρθρο 27 να συμπληρωθεί η 


παράγραφος 1, εδάφιο 1 ως ακολούθως: «...Ο ίδιος εκτελεί 
και καθήκοντα ανακριτή ανηλίκων. Ειδικός ανακριτής για 
τις προβλεπόμενες στο ν. 4022/2011 πράξεις διαφθοράς 
ορίζεται κατά τα προβλεπόμενα στο άρθρο 2 του νόμου 
αυτού», δ) στο άρθρο 28 να γίνει η ακόλουθη τροποποί¬ 
ηση «Εισηγητής-τρια πτωχεύσεων, ορίζεται με απόφαση 
του Πτωχευτικού Δικαστηρίου...» και ε) στο άρθρο 36 να 
συμπληρωθεί η παράγραφος 2 ως ακολούθως: «Για ό,τι 
δεν προβλέπεται από τον παρόντα Κανονισμό Εσωτερικής 
Λειτουργίας του Πρωτοδικείου αυτού ισχύουν οι διατά¬ 
ξεις του ΚΠολΔ, του ΚΠοινΔ, του ν. 1756/1988 «Κώδικας 
Οργανισμού Δικαστηρίων και Κατάστασης Δικαστικών 
Λειτουργών», καθώς επίσης και οι σχετικές διατάξεις του 
Νόμου 2812/2000 «Κώδικας Κατάστασης Δικαστικών 
Υπαλλήλων», όπως κάθε φορά ισχύουν». 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

ΕΓΚΡΙΝΕΙ ΕΝ ΜΕΡΕΙ την κατάρτιση του νέου Κανονι¬ 
σμού Εσωτερικής Υπηρεσίας του Πρωτοδικείου Γιαννι¬ 
τσών, η οποία επήλθε με την υπ' αριθ. 7/2017 απόφαση 
της Ολομέλειας του Πρωτοδικείου Γιαννιτσών, ως ακο¬ 
λούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ 
ΠΡΩΤΟΔΙΚΕΙΟΥ ΓΙΑΝΝΙΤΣΩΝ 

ΜΕΡΟΣ ΠΡΩΤΟ 

Άρθρο 1 

Η Ολομέλεια του Πρωτοδικείου Γιαννιτσών αποτελεί- 
ται από τον-την Πρόεδρο Πρωτοδικών και τέσσερις (4) 
Πρωτόδικες που υπηρετούν σ' αυτό και προεδρεύεται 
από τον-την Πρόεδρο Πρωτοδικών, που διευθύνει το 
Πρωτοδικείο, που αναπληρώνεται νομίμως σε περίπτω¬ 
ση κωλύματος ή απουσίας από τον νόμιμο αναπληρωτή 
του-της. 

Άρθρο 2 

Ι.ΤηνΟλομέλειατου Πρωτοδικείου Γιαννιτσώνσυγκα- 
λεί ο-η Πρόεδρος Πρωτοδικών που διευθύνει το Πρωτο¬ 
δικείο. Η σύγκληση της Ολομέλειας είναι υποχρεωτική 
όταν: α) ζητηθεί εγγράφως από το ένα τρίτο των μελών, 
που κατά τον χρόνο της αίτησης συμμετέχουν σ' αυτή, 
β) ζητηθεί από τον αρμόδιο Εισαγγελέα Πρωτοδικών και 
η σύγκληση της αφορά ζητήματα γενικότερου ενδια¬ 
φέροντος οργάνωσης και λειτουργίας του δικαστηρίου, 
γ) ασκηθεί προσφυγή από ένα μέλος της εναντίον πρά- 
ξεως του-της Δικαστή που διευθύνει το Δικαστήριο, 
δ) ζητηθεί με απόφαση του οικείου δικηγορικού συλλό¬ 
γου γα θέματα που άπτονται της άσκησης του δικηγο¬ 
ρικού λειτουργήματος, κατά τη συζήτηση των οποίων 
δικαιούται ο πρόεδρος ή εκπρόσωπος του οικείου δικη¬ 
γορικού συλλόγου να παρίσταται, να μετέχει της συζη- 
τήσεως, αποχωρεί δε πριν την έναρξη της ψηφοφορίας. 

2. Σε περίπτωση που δεν συγκληθεί η Ολομέλεια μέσα 
σε πέντε (5) ημέρες εκείνος που ζήτησε τη σύγκλησή της 
έχει δικαίωμα να συγκαλέσει την Ολομέλεια με αίτησή 
του που γνωστοποιείται σε όλα τα μέλη της. 

Άρθρο 3 

1. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 

ή κατάργηση διατάξεων του Κανονισμού λειτουργίας 
του Πρωτοδικείου, 2) η λήψη αποφάσεων για θέματα 
γενικότερου ενδιαφέροντος, οργάνωσης και λειτουργί¬ 
ας του δικαστηρίου και απονομής της δικαιοσύνης, γ) η 
κατάρτιση των τμημάτων διακοπών, δ) η λήψη απόφα¬ 
σης ή η γνωμοδότηση για όσα θέματα έχουν υπαχθεί 
στην αρμοδιότητα της από τον Κανονισμό ή από ειδικές 
διατάξεις. 

2. Η Ολομέλεια μπορεί να συγκληθεί για να ανταλλά¬ 
ξουν τα μέλη της απόψεις σε διάφορα νομικά ζητήματα. 
Στην περίπτωση αυτή η σχετική απόφαση της Ολομέ¬ 
λειας γνωστοποιείται στο Υπουργείο Δικαιοσύνης και 
στον Άρειο Πάγο. Μπορεί μάλιστα αν το αποφασίσει να 
δημοσιεύσει την απόφασή της και σε νομικό περιοδικό. 
Τα πορίσματα των σχετικών συζητήσεων δεν δεσμεύουν 
τα δικαιοδοτικά όργανα του δικαστηρίου. 

Άρθρο 4 

1. Για τη νομότυπη σύγκληση της Ολομέλειας απαι¬ 
τείται η προηγούμενη έγγραφη πρόσκληση του-της 
Προέδρου Πρωτοδικών που διευθύνει το Πρωτοδικείο 
ή του νομίμου αναπληρωτή του-της, που απευθύνεται 
ονομαστικά σε όλα τα μέλη της πριν από πέντε (5) του¬ 
λάχιστον ημέρες με ατομική πρόσκληση, που τοποθετεί¬ 
ται στην υπηρεσιακή τους θυρίδα, καθώς και με γενική 
ανακοίνωση, η οποία αναρτάται στην αίθουσα δικαστών 
του Πρωτοδικείου. 

2. Στην πρόσκληση αυτή αναγράφονται τα θέματα 
που θα αποτελέσουν αντικείμενο συζήτησης. Θέμα μη 
εγγεγραμμένο στην πρόσκληση δεν μπορεί να συζητη¬ 
θεί στην Ολομέλεια εκτός αν σε αυτό υπάρχει ομόφω¬ 
νη απόφαση του παρόντων μελών της. Όμοια ακριβώς 
πρόσκληση αποστέλλεται και στον αρμόδιο Εισαγγελέα 
Πρωτοδικών. 

3. Σε καμία περίπτωση δεν μπορεί να γίνει σύγκληση 
της Ολομέλειας για οποιοδήποτε γενικά θέμα αν δεν 
μεσολαβήσουν τουλάχιστον πέντε (5) ημέρες από τον 
χρόνο αποστολής της σχετικής πρόσκλησης στα μέλη 
της μέχρι την ημερομηνία της σύγκλησης. Η συμμετοχή 
στις συνεδριάσεις και στις εργασίες της Ολομέλειας είναι 
υποχρεωτική. 

Άρθρο 5 

Έναν μήνα πριν από την επικείμενη κατάρτιση, συ¬ 
μπλήρωση, τροποποίηση, αντικατάσταση ή κατάργηση 
του Κανονισμού ή διατάξεων του ειδοποιούνται εγγρά- 
φως η Ένωση Δικαστών και Εισαγγελέων, ο αρμόδιος Ει¬ 
σαγγελέας Πρωτοδικών, ο-η γραμματέας του δικαστηρί¬ 
ου, ο δικηγορικός σύλλογοςτης έδραςτου δικαστηρίου 
και η οικεία συνδικαλιστική οργάνωση των δικαστικών 
υπαλλήλων για να υποβάλλουν, αν επιθυμούν, έγγρα¬ 
φες προτάσεις για θέματα σχετιζόμενα με το αντικείμε¬ 
νο του Κανονισμού. Τις προτάσεις αυτές καλούνται να 
αναπτύξουν αμέσως μετά την έναρξη της συνεδρίασης 
της Ολομέλειας ο εκπρόσωπος της ένωσης δικαστικών 
λειτουργών, ο Εισαγγελέας, ο-η γραμματέας του δικα¬ 
στηρίου, οι πρόεδροι του δικηγορικού συλλόγου και της 
συνδικαλιστικής οργάνωσης των δικαστικών υπαλλήλων 
οι οποίοι στη συνέχεια αποχωρούν. 


Άρθρο 6 

Η Ολομέλεια του Πρωτοδικείου Γιαννιτσών βρίσκεται 
σε απαρτία όταν είναι παρόντα σε αυτήν περισσότερα 
από τα μισό, κατά τον χρόνο σύγκλησης, μέλη της. 

Άρθρο 7 

Αυτός-ή που Διευθύνει το Πρωτοδικείο Πρόεδρος 
Πρωτοδικών ή ο νόμιμος αναπληρωτής του διορίζει τον 
εισηγητή του θέματος εκείνου για το οποίο καλείται η 
Ολομέλεια να πάρει σχετική απόφαση. Είναι δυνατό για 
το ίδιο θέμα να διοριστούν παράλληλα και περισσότεροι 
εισηγητές, οι οποίοι μεταξύ τους μπορούν να κάνουν 
κατανομή της εργασίας τους. Ο ορισμός εισηγητή ή ειση¬ 
γητών πρέπει να γίνει τουλάχιστον πριν από είκοσι (20) 
ημέρες από τον χρόνο ορισμού της ημέρας σύγκλησης 
της Ολομέλειας. Σε εξαιρετικές περιπτώσεις όπου το σχε¬ 
τικό θέμα δεν παρουσιάζει δυσκολίες αντιμετώπισης του 
ο διορισμός εισηγητή μπορεί να γίνει και πριν πέντε (5) 
ημέρες από την ημερομηνία σύγκλησης της Ολομέλειας. 
Με απόφαση της Ολομέλειαςτου Πρωτοδικείου μπορεί 
επίσης να διοριστεί ένας ή και περισσότεροι εισηγητές σε 
διάφορα θέματα που πρόκειται να την απασχολήσουν. 

Άρθρο 8 

1. Καθήκοντα Γραμματέα της Ολομέλειας ασκεί ο-η 
Γραμματέας που προΐσταται της Διεύθυνσης της Γραμμα¬ 
τείας του Πρωτοδικείου, αν δε δεν υπάρχει, απουσιάζει 
ή κωλύεται τον αναπληρώνει ένας από τους δικαστικούς 
γραμματείςτου Πρωτοδικείου, ο οποίος όμως πρέπει να 
έχει τουλάχιστον δεκαετή προηγούμενη υπηρεσία και 
να είναι κατηγορίας ΠΕ ή ΔΕ. Αυτός ορίζεται από τον- 
την Πρόεδρο Πρωτοδικών ή τον νόμιμο αναπληρωτή 
τού-της. 

2. Στις συνεδριάσεις της Ολομέλειας ο Προϊστάμε¬ 
νος Διεύθυνσης της Γραμματείας του Πρωτοδικείου ή 
σε περίπτωση απουσίας ή κωλύματος ο νόμιμος ανα¬ 
πληρωτής του, τηρεί πρακτικά με δική του ευθύνη και 
ευθύνη του Διευθύνοντος το Πρωτοδικείο Προέδρου 
Πρωτοδικών, ο οποίος προεδρεύει στην Ολομέλεια και 
διευθύνει τις εργασίες της. 

3. Οι αποφάσεις της Ολομέλειας και τα σχετικά πρα¬ 
κτικά υπογράφονται από τον Διευθύνοντα το Πρωτοδι¬ 
κείο Πρόεδρο Πρωτοδικών που προεδρεύει της Ολο¬ 
μέλειας και από τον-την Γραμματέα που προΐσταται της 
Διεύθυνσης της Γραμματείας του Πρωτοδικείου ή τον 
νόμιμο αναπληρωτή του-της. Ο Κανονισμός όμως της 
Εσωτερικής Αειτουργίας του Πρωτοδικείου και κάθε 
τροποποίηση αυτού υπογράφεται από όλα τα μέλη του 
Δικαστηρίου που παρέστησαν κατά τη σχετική συζήτηση 
και τον Προϊστάμενο Διεύθυνσης της Γραμματείας του 
Πρωτοδικείου ή τον νόμιμο αναπληρωτή του. 

Άρθρο 9 

1. Οι αποφάσεις της Ολομέλειας λαμβάνονται με από¬ 
λυτη πλειοψηφία των παρόντων μελών. Αν για κάποιο 
θέμα σχηματιστούν περισσότερες από δύο γνώμες, επα¬ 
ναλαμβάνεται η ψηφοφορία για μια από τις δύο επικρα¬ 
τέστερες γνώμες. Οι συνεδριάσεις της Ολομέλειας δεν 
είναι δημόσιες, εκτός από εκείνες τις περιπτώσεις για τις 
οποίες από τον νόμο γίνεται ειδική ρύθμιση. 

2. Οι δικονομικές διατάξεις, που ρυθμίζουν τα σχετικά 
με τη διάσκεψη και την κατάρτιση των αποφάσεων των 
δικαστηρίων, εφαρμόζονται αναλόγως στις αποφάσεις 
των Ολομελειών, όταν κρίνουν θέματα διοικητικής φύ- 
σεως. 

ΜΕΡΟΣ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΠΡΩΤΟΔΙΚΕΙΟΥ 

ΓΙΑΝΝΙΤΣΩΝ 

Άρθρο 10 

1. Το Πρωτοδικείο Γιαννιτσών διαιρείται σε δύο (2) 
αυτοτελή τμήματα, ένα (1) πολιτικό και ένα (1) ποινικό. 

ΠΟΛΙΤΙΚΟ ΤΜΗΜΑ ΤΟΥ ΠΡΩΤΟΔΙΚΕΙΟΥ 
Άρθρο 11 

Στο Πολιτικό τμήμα του Πρωτοδικείου Γιαννιτσών 
λειτουργούν: α) Το Πολυμελές Πρωτοδικείο και β) Το 
Μονομελές Πρωτοδικείο, με τα αντίστοιχα γραφεία της 
Γραμματείας κατά περίπτωση. 

Ειδικότερα τα αντικείμενα του πολιτικού τμήματος 
καθορίζονται ως εξής: 

1. Εκτέλεση των καθηκόντων του γραμματέα του 
Πολυμελούς και Μονομελούς Πρωτοδικείου κατά την 
εκδίκαση κάθε υπόθεσης (τακτική διαδικασία, ειδικές 
διαδικασίες, διαδικασίες εκούσιας δικαιοδοσίας, εφέσεις 
κατά αποφάσεων Ειρηνοδικείων, η διαδικασία απαλλο¬ 
τριώσεων, η επεξεργασία των απομαγνητοφωνημένων 
πρακτικών των συνεδριάσεων, η ενημέρωση των πρω¬ 
τοτύπων αποφάσεων σε περίπτωση διορθώσεως αυτών 
ή εκδόσεως αναιρετικής απόφασης, η σύνταξη εκθέσε¬ 
ων στα κατατεθειμένα δικόγραφα, ο προσδιορισμός ή 
η επιμέλεια προσδιορισμού δικασίμων, η εγγραφή στο 
πινάκιο, η παραλαβή των προτάσεων των διαδίκων, 
των προσθηκών επί των προτάσεων και η σύνταξη των 
σχετικών εκθέσεων καταθέσεως, η σύνταξη και καθα- 
ρογραφή των οικείων πρακτικών και των αποφάσεων, 
η επιμέλεια για υπογραφή πρακτικών και αποφάσεων 
και η τοποθέτηση των εγγράφων στο οικείο αρχείο, η 
καταχώρηση καταστατικών σωματείων και των τροπο¬ 
ποιήσεων αυτών, καθώς και η διεκπεραίωση των σχε¬ 
τικών μ' αυτές εργασιών, η χορήγηση πιστοποιητικών 
που αφορούν δικαστική συμπαράσταση, καθώς και η 
διεκπεραίωση της αναγκαίας προδικασίας για τις υποθέ¬ 
σεις πού εισάγονται αυτεπαγγέλτως προς εκδίκαση με τη 
διαδικασία της εκούσιας δικαιοδοσίας, η παραλαβή των 
αιτήσεων για έκδοση διαταγών πληρωμής, η σύνταξη 
των εκθέσεων καταθέσεως αυτών, η δημοσίευση των 
διαταγών πληρωμής, η χορήγηση απογράφων των προς 
εκτέλεση εκδιδομένων αποφάσεων, η έκδοση πιστοποι¬ 
ητικών επί παραιτήσεων από τα ένδικα μέσα, κυρίως 
επί διαζυγίων, η έκδοση πιστοποιητικών οικογενειακής 
φύσεως βάσει ειδικών κανονισμών της Ε.Ε., η έκδοση 
πιστοποιητικών περί δημοσιεύσεως ή όχι διαθηκών και η 
χορήγηση αντιγράφων διαθηκών, όσων δημοσιεύθηκαν 
από το Πρωτοδικείο Γιαννιτσών από 23-5-1985 μέχρι 
και 28-2-2013, καθώς επίσης και η ενημέρωση του ηλε¬ 
κτρονικού αρχείου διαθηκών του Πρωτοδικείου, για τις 
διαθήκες που δημοσιεύονται στο Ειρηνοδικείο από την 
1 η Μαρτίου 2013 και εφεξής, η έκδοση πιστοποιητικών 
επί αποποιήσεων κληρονομιάς ή αποδοχής κληρονο¬ 


μιάς, η σύνταξη και έκδοση πιστοποιητικών σχετικά με 
τις εκδιδόμενες αποφάσεις, η αποστολή στον Εισαγ¬ 
γελέα Πρωτοδικών αποφάσεων, πρακτικών και άλλων 
εγγράφων, όταν αυτό διατάσσεται με την απόφαση ή 
προβλέπεται από τον νόμο και η παροχή πληροφοριών 
στους ενδιαφερομένους. 

2. Σύνταξη εκθέσεων στα κατατεθειμένα δικόγραφα 
ενδίκων μέσων κατά αποφάσεων του Μονομελούς και 
Πολυμελούς Πρωτοδικείου και στα κατατεθειμένα κα¬ 
ταστατικά εταιριών. 

3. Χορήγηση των σχετικών με τις πιο πάνω αρμοδιό¬ 
τητες πιστοποιητικών και αντιγράφων. 

4. Εκτέλεση καθηκόντων στα ασφαλιστικά μέτρα 
και συγκεκριμένα: 1) Παραλαβή αιτήσεων για τη λήψη 
ασφαλιστικών μέτρων οποιοσδήποτε φύσεως, χορήγη¬ 
ση αντιγράφων των πιο πάνω αιτήσεων, σύνταξη των 
προσωρινών διαταγών οποιοσδήποτε φύσεως, καταχώ¬ 
ριση όλων των διαδίκων (αιτούντων και καθ'ων) και τον 
λεπτομερή έλεγχο όλων των καταχωρίσεων, σύνταξη 
των εκθεμάτων και ενημέρωση αυτών, με το αποτέλε¬ 
σμα της συζητήσεως κάθε δικογράφου, σύνταξη των 
πινάκων αναβολής συζητήσεως των υποθέσεων, με τη 
δημοσίευση των αποφάσεων, τήρηση του βιβλίου κινή- 
σεως των υποθέσεων, τήρηση του αρχείου εκδιδομένων 
αποφάσεων, χορήγηση αντιγράφων των αποφάσεων, 
έκδοση κλήσεων διαδίκων, σύνταξη εκθέσεων κατα¬ 
θέσεως εγγυητικών επιστολών, σύνταξη πρακτικών 
συμβιβασμού, σύνταξη πρακτικών παραιτήσεως από 
δικογράφων και δικαιώματος, ή ενδίκων μέσων σύνταξη 
και έκδοση πιστοποιητικών αναγκαστικής διαχειρίσε- 
ως, σύνταξη και έκδοση πιστοποιητικών σχετικά με τις 
εκδιδόμενες αποφάσεις, αποστολή στον Εισαγγελέα 
Πλημμελειοδικών αποφάσεων, πρακτικών και άλλων 
εγγράφων, όταν αυτό διατάσσεται με την απόφαση, πα¬ 
ροχή πληροφοριών στους ενδιαφερομένους, χορήγηση 
σημειωμάτων σχετικά με τους πλειστηριασμούς διαφό¬ 
ρων περιουσιακών στοιχείων, χορήγηση πιστοποιητικών 
σχετικά με την τύχη των προσωρινών διαταγών επί μα- 
ταιώσεως της συζητήσεως των υποθέσεων, παραλαβή 
αιτήσεων και σύνταξη εκθέσεων καταθέσεως αιτήσε¬ 
ων για τη λήψη ασφαλιστικών μέτρων σε μη εργάσιμες 
ώρες και ημέρες, τήρηση πρακτικών επί της έδρας όταν 
αυτό προβλέπεται από το νόμο ή διατάσσεται από το 
Δικαστή, σύνταξη πρακτικών και κλήσεων σε περίπτω¬ 
ση αναβολής συζητήσεως των υποθέσεων, απόδοση 
εγγυητικών επιστολών, σύνταξη πινάκων εργασιών των 
Δικαστών και χορήγηση αποσπασμάτων εκδιδομένων 
αποφάσεων, παραλαβή αιτήσεων και δημοσίευση απο¬ 
φάσεων περί παροχής νομικής βοήθειας σύμφωνα με 
το ν. 3226/2004. 

5. Πτωχεύσεις: Η Σύνταξη και έκδοση πιστοποιητικών 
πτώχευσης, υπαγωγής στο άρθρο 99 και 107 Πτωχευτι¬ 
κού Κώδικα, αναγκαστικής διαχείρισης ή όχι εταιρειών 
και φυσικών προσώπων, με τη σύνταξη των υποβαλλο- 
μένων στο δικαστήριο εκθέσεων για διορισμό συνδίκων, 
των εκθέσεων συνελεύσεως πιστωτών, των εκθέσεων 
του Εισηγητή Πτωχεύσεων για ορισμό χρόνου συνελεύ¬ 
σεως πιστωτών για επαλήθευση των πιστώσεων, των 
εκθέσεων του Εισηγητή Πτωχεύσεων για ορισμό χρόνου 
συνελεύσεως πιστωτών για συμβιβασμό, των εκθέσεων 

συνελεύσεως πιστωτών για συμβιβασμό ή ένωση των 
πιστωτών, των υποβαλλομένων στο δικαστήριο εκθέ¬ 
σεων για επικύρωση πτωχευτικών συμβιβασμών, των 
υποβαλλομένων στο δικαστήριο εκθέσεων για διορισμό 
συνδίκων ενώσεως ή για την έκδοση αποφάσεων περί 
αντικαταστάσεωςτων συνδίκων αυτών, των υποβαλλο¬ 
μένων στο δικαστήριο εκθέσεων για διορισμού συνδί¬ 
κων ενώσεως ή για την έκδοση αποφάσεων περί αντικα¬ 
ταστάσεων των συνδίκων αυτών, των υποβαλλομένων 
στο δικαστήριο εκθέσεων για την έκδοση αποφάσεων 
περί καθορισμού προσωρινής ή οριστικής αντιμισθίας 
των συνδίκων, των υποβαλλομένων στο δικαστήριο εκ¬ 
θέσεων για τη χορήγηση αδείας εκποιήσεως ακίνητης 
πτωχευτικής περιουσίας, των εκθέσεων του Εισηγητή 
Πτωχεύσεων για εκποίηση ακινήτων της πτωχευτικής 
περιουσίας, των εκθέσεων συνελεύσεως πιστωτών για 
τη λογοδοσία των συνδίκων και τη γνωμοδότηση των 
πιστωτών, για το αν ο πτωχός είναι συγγνωστός ή όχι, 
των εκθέσεων του Εισηγητή Πτωχεύσεων για αποκα¬ 
τάσταση πτωχών, των υποβαλλομένων στο δικαστήριο 
εκθέσεων για έκδοση αποφάσεων περί παύσεως των ερ¬ 
γασιών των πτωχεύσεων και ανακλήσεως αυτών και των 
υποβαλλομένων στο δικαστήριο εκθέσεων για έκδοση 
αποφάσεων για την ανάκληση των αποφάσεων εκείνων 
που κήρυξαν παύση εργασιών πτωχεύσεων. Επίσης με 
την τήρηση των βιβλίων που προβλέπονται στο άρθρο 
8 του ν. 3588/2007, όπως αυτό τροποποιήθηκε με τον 
ν. 4013/2011 (προπτωχευτική διαδικασία εξυγιάνσεως) 
ήτοι μητρώο πτωχεύσεων και αλφαβητικό ευρετήριο. 

6. Η διεκπεραίωση της αλληλογραφίας του πολιτικού 
τμήματος και η διαχείριση-δέσμευση του ηλεκτρονικού 
παράβολου για αναβολές κλπ. 

7. Οι κάθε είδους αντικειμένου αρμοδιότητας του πο¬ 
λιτικού τμήματος συναλλαγή με το κοινό, γίνεται κάθε 
εργάσιμη ημέρα κάθε εβδομάδας από ώρα 09.00 π.μ έως 
ώρα 14.00 μ.μ, εκτός από ημέρα Τρίτη. 

Για την διεκπεραίωση των ανωτέρω καθηκόντων και 
την απρόσκοπτη λειτουργία του, το πολιτικό τμήμα απο- 
τελείται από δύο -2- γραφεία στα οποία και κατανέμονται 
οι ανωτέρω αρμοδιότητες. 

8. Σε ιδιαίτερο γραφείο διεξάγεται η απομαγνητοφώ- 
νηση των συνεδριάσεων, χωρίς συγκεκριμένο ωράριο 
λειτουργίας. 

ΠΟΛΥΜΕΛΕΣ ΠΡΩΤΟΔΙΚΕΙΟ 
Άρθρο 12 

1 .Το Πολυμελές Πρωτοδικείο συνεδριάζει στην αίθου¬ 
σα συνεδριάσεως του Δικαστηρίου τακτικώς, κάθε τρίτη 
(3η) Τρίτη κάθε μήνα και ώρα 9.00 π.μ. 

2. Στο Πολυμελές Πρωτοδικείο εκδικάζονται όλες οι 
υποθέσεις (τακτικής διαδικασίας καθώς και υποθέσεις με 
τις διατάξεις του νέου ν. 4335/2015 και οι τυχόν συνεκδι- 
καζόμενες μ'αυτές, ασφαλιστικών μέτρων και εκούσιας 
δικαιοδοσίας, που υπάγονται στην καθ’ ύλη αρμοδιότητα 
του, είτε σύμφωνα με τις διατάξεις του Κώδικα Πολιτι¬ 
κής Δικονομίας, είτε σύμφωνα με ειδικότερες διατάξεις 
άλλων νόμων). 

3. Στη δικάσιμο του Πολυμελούς Πρωτοδικείου 
προσδιορίζονται προς εκδίκαση: α) μέχρι είκοσι (20) 
υποθέσεις, που δικάζονται με την τακτική διαδικασία, 


συμπεριλαμβανομένων και των υποθέσεων εξ αναβολής, 
β) και μέχρι είκοσι (20) υποθέσεις για τη διαδικασία της 
εκούσιας δικαιοδοσίας συμπεριλαμβανομένων και των 
υποθέσεων εξ αναβολής. Κατ' εξαίρεση επιτρέπεται η 
εγγραφή στο πινάκιο ή στο έκθεμα κάθε δικασίμου μεγα¬ 
λύτερος αριθμός υποθέσεων σε περίπτωση εφαρμογής 
των άρθρων 31 ΚΠολΔ (παρεπόμενες ή συναφείς) και 
246 ΚΠολΔ (συνεκδίκαση εκκρεμών δικών). 

4. Στη συνεδρίαση του Πολυμελούς Πρωτοδικείου 
συμμετέχουν ο-η Πρόεδρος Πρωτοδικών, εκτός αν υπάρ¬ 
χει ανυπέρβλητο κώλυμα, οπότε προεδρεύει ο νόμιμος 
αναπληρωτής του, καθώς και όλοι οι Πρωτόδικες, που 
υπηρετούν στο Δικαστήριο αυτό. 

ΜΟΝΟΜΕΛΕΣ ΠΡΩΤΟΔΙΚΕΙΟ 
Άρθρο 13 

Ι.Το Μονομελές Πρωτοδικείο δικάζει δύο (2) Τρίτες 
κάθε μήνα, ειδικότερα δε τη δεύτερη (2η) και την τέταρτη 
(4η) Τρίτη κάθε μήνα. 

2. Στο Μονομελές Πρωτοδικείο εκδικάζονται όλες οι 
υποθέσεις (τακτικής διαδικασίας, καθώς και υποθέσεις 
με τις διατάξεις του νέου ν. 4335/2015, ειδικών διαδικα¬ 
σιών με πινάκιο και άνευ πινακίου, διαδικασίας εκούσιας 
δικαιοδοσίας που υπάγονται στην καθ'ύλη αρμοδιότητα 
του είτε σύμφωνα με τις διατάξεις του Κώδικα Πολιτι¬ 
κής Δικονομίας, είτε σύμφωνα με ειδικότερες διατάξεις 
άλλων νόμων, καθώς και οι εφέσεις κατά αποφάσεων 
Ειρηνοδικείων και οι τυχόν συνεκδικαζόμενες με αυτές). 

3. Σε κάθε τακτική δικάσιμο του Μονομελούς Πρωτο¬ 
δικείου προσδιορίζονται προς εκδίκαση: α) μέχρι είκοσι 
(20) υποθέσεις τακτικής διαδικασίας (στις οποίες συμπε- 
ριλαμβάνονται και οι εφέσεις κατά των αποφάσεων των 
Ειρηνοδικείων), συμπεριλαμβανομένων και των υποθέ¬ 
σεων εξ αναβολής. 

β) Μέχρι είκοσι (20) υποθέσεις ειδικής διαδικασίας με 
πινάκιο και ειδικής διαδικασίας χωρίς πινάκιο, συμπερι¬ 
λαμβανομένων και των υποθέσεων εξ αναβολής καθώς 
και οι εφέσεις κατά αποφάσεων Ειρηνοδικείων και 

γ) Μέχρι είκοσι (20) υποθέσεις διαδικασίας εκούσιας 
δικαιοδοσίας, συμπεριλαμβανομένων και των υποθέσε¬ 
ων εξ αναβολής, καθώς και οι εφέσεις κατά αποφάσεων 
Ειρηνοδικείων. Κατ'εξαίρεση επιτρέπεται η εγγραφή στο 
πινάκιο ή στο έκθεμα κάθε δικασίμου μεγαλύτερος αριθ¬ 
μός υποθέσεων σε περίπτωση εφαρμογής των άρθρων 
31 ΚΠολΔ (παρεπόμενες ή συναφείς) και 246 ΚΠολΔ (συ¬ 
νεκδίκαση εκκρεμών δικών). 

4. Εκτός των τακτικών δικασίμων εκδικάζονται λόγω 
δεσμευτικών προθεσμιών, οι υποθέσεις ακούσιας νοση¬ 
λείας, κατά την διαδικασία της εκούσιας δικαιοδοσίας. 

5. Οι συναινετικές προσημειώσεις εκδικάζονται 
κατά τις ημέρες που ορίζονται σύμφωνα με το μηνιαίο 
πρόγραμμα υπηρεσιών του Πρωτοδικείου, από ώρα 
11.00’π.μ έως ώρα 13.00’μ.μ., σε ημέρα που θα καθορί¬ 
ζεται κατά περίπτωση. 

ΜΟΝΟΜΕΛΕΣ ΠΡΩΤΟΔΙΚΕΙΟ (ΔΙΑΔΙΚΑΣΙΑ ΑΣΦΑ¬ 
ΛΙΣΤΙΚΩΝ ΜΕΤΡΩΝ) 

Άρθρο 14 

1 .Το Μονομελές Πρωτοδικείο διαδικασίας ασφαλιστι¬ 
κών μέτρων συνεδριάζει στο Γραφείο του Προέδρου και 
ώρα 09.00 π.μ. 

2. Το Μονομελές Πρωτοδικείο διαδικασίας ασφαλι¬ 
στικών μέτρων συνεδριάζει κατά τις ίδιες ημέρες που 
συνεδριάζει το Μονομελές Πρωτοδικείο. 

3. Οι υποθέσεις των ασφαλιστικών μέτρων δικάζο¬ 
νται από τον-την Πρόεδρο Πρωτοδικών στις τακτικές 
δικάσιμους ή σε περίπτωση κωλύματος από τον νόμιμο 
αναπληρωτή του. 

4. Σε περίπτωση επείγουσας ανάγκης η εκδίκαση των 
αιτήσεων των ασφαλιστικών μέτρων γίνεται σε οποια¬ 
δήποτε άλλη εργάσιμη ημέρα της εβδομάδας κάθε μήνα 
και οι υποθέσεις δικάζονται από τον-την εκάστοτε ορι- 
ζόμενο-νη Δικαστή Υπηρεσίας. 

ΔΙΚΑΣΤΗΣ ΥΠΗΡΕΣΙΑΣ - 
ΥΠΗΡΕΣΙΑΚΕΣ ΑΡΜΟΔΙΟΤΗΤΕΣ ΔΙΚΑΣΤΩΝ 
Άρθρο 15 

1. Ολες τις εργάσιμες ημέρες της εβδομάδας ορίζεται 
Δικαστής Υπηρεσίας κατά το μηνιαίο πρόγραμμα υπη¬ 
ρεσιών του Δικαστηρίου, που εκτελεί χρέη Προέδρου 
Υπηρεσίας, ο οποίος θα απασχολείται με την εκδίκαση 
των τυχόν προσδιορισμένων ασφαλιστικών μέτρων, 
προσωρινών διαταγών καθώς και την εκδίκαση των αι¬ 
τήσεων εξαλείψεων ή μεταρρυθμίσεων προσημειώσεων. 

2. Στις αρμοδιότητες του Προέδρου Υπηρεσίας πε¬ 
ριλαμβάνονται και η έκδοση των διαταγών πληρωμής, 
διαταγών απόδοσης μισθίου, η εκδίκαση υποθέσεων 
αιτήσεων παροχής νομικής βοήθειας, αντικατάστασης 
διορισθέντων δικηγόρων και δικαστικών επιμελητών 
στα πλαίσια παροχής νομικής βοήθειας καθώς και των 
αιτήσεων για ακούσια νοσηλεία, εκτός αν ορίζεται δι¬ 
αφορετικά κατά με το μηνιαίο πρόγραμμα υπηρεσιών 
του Πρωτοδικείου. 

3.0-Η Δικαστής Υπηρεσίας θα εκδικάζει και τις υποθέ¬ 
σεις αυτοφώρων Μονομελούς Πλημμελειοδικείου κατά 
τις διατάξεις των άρθρων 417 επ. του ΚΠΔ. 

4. Ο-Η Δικαστής Υπηρεσίας τέλος, θα αποφαίνεται 
για τις τυχόν αιτήσεις κατά προτίμηση προσδιορισμού 
συζήτησης πολιτικής υπόθεσης σε σύντομη δικάσιμο. 
Ο αριθμός των πολιτικών υποθέσεων με αιτήσεις κατά 
προτίμηση μπορεί να υπερβαίνει τον αριθμό πολιτικών 
υποθέσεων που ορίζεται για κάθε Δικαστήριο στα προ- 
αναφερόμενα άρθρα. 

5. Πρωτόδικης, μπορεί να ορίζεται με πράξη του-της 
Προέδρου Πρωτοδικών υπεύθυνος για τον εμπλουτισμό 
της βιβλιοθήκηςτου δικαστηρίου, σε συνδυασμό με την 
τρέχουσα κυκλοφορία νέων νομικών βιβλίων ή κωδίκων. 

6.0-η Πρόεδρος Πρωτοδικών ή ο αρχαιότερος πρωτό¬ 
δικης ορίζεται ως αρμόδιος για θέματα μεσολάβησης για 
χρονικό διάστημα δύο ετών με δυνατότητα ανανέωσης 
για ένα επιπλέον έτος. 

7. Πρωτόδικης, μπορεί να ορίζεται, ομοίως, ως Πρόε¬ 
δρος επιτροπής διεξαγωγής διαγωνισμών, για προμήθει¬ 
ες ή εργασίες, για ποσά άνω των πέντε χιλιάδων (5.000) 
ευρώ, πλέον του αναλογούντος Φ.Π.Α. 

8.0-η Πρόεδρος Πρωτοδικών και οι πρωτόδικες, που 
υπηρετούν κατά την ημέρα κατάθεσης της αίτησης, ανα¬ 
λαμβάνουν τις υποθέσεις που υπάγονται σε διαιτησία, 
καλούμενοι εκ περιτροπής κατά σειρά αρχαιότητας. 


ΧΡΟΝΙΚΗ ΠΕΡΙΟΔΟΣ ΠΡΟΣΔΙΟΡΙΣΜΟΥ 

ΤΑΚΤΙΚΩΝ ΔΙΚΑΣΙΜΩΝ ΠΕΡΙΟΔΟΣ ΔΙΑΚΟΠΩΝ 

Άρθρο 16 

1. Τακτικές δικάσιμοι δεν ορίζονται: α) κατά την περί¬ 
οδο των δικαστικών διακοπών (από 1ης Ιουλίου μέχρι 
της 15ης Σεπτεμβρίου), β) κατά τη χρονική περίοδο από 
της 22 Δεκεμβρίου μέχρι και 7 Ιανουάριου του επόμενου 
έτους, γ) κατά τη Μεγάλη Εβδομάδα και την Εβδομάδα 
της Δικαινησίμου και δ) και για το χρονικό διάστημα μετά 
την 21 η Ιουνίου κάθε έτους, εκτός από τις υποθέσεις των 
ασφαλιστικών μέτρων και αναστολής εκτέλεσης απόφα¬ 
σης που δικάζονται όλα τα παραπάνω χρονικά διαστή¬ 
ματα σε εργάσιμες ημέρες. Επίσης, δεν ορίζονται τακτι¬ 
κές δικάσιμοι κατά τις επίσημες αργίες, την 3η και 20η 
Οκτωβρίου, κάθε έτους (εορτή Διονυσίου Αρεοπαγίτου 
και Απελευθέρωση Γιαννιτσών, αντίστοιχα), καθώς και σε 
περίοδο προκήρυξης εκλογών ή δημοψηφίσματος, στο 
διάστημα αναστολής εργασιών των δικαστηρίων, πλην 
των υποθέσεων που κατά νόμο εκδικάζονται. 

Άρθρο 17 

1 .Τον Μάιο κάθε έτους καθορίζονται με προηγούμενη 
απόφαση της Ολομέλειας του Πρωτοδικείου, σύμφωνα 
με το άρθρο 27 παρ 3 του ν. 1756/1988, όπως αντικα- 
ταστάθηκε με το άρθρο 6 παρ 5 του ν. 1868/1989 και 
ισχύει τα τμήματα για το χρονικό διάστημα των δικαστι¬ 
κών διακοπών (από 1 Ιουλίου μέχρι 15 Σεπτεμβρίου), το 
χρονικό διάστημα λειτουργίας κάθε τμήματος, ο αριθ¬ 
μός των δικαστικών λειτουργών που θα υπηρετούν σε 
κάθε τμήμα, οι δικάσιμοι κλπ επί πολιτικών και ποινικών 
υποθέσεων, το είδος και ο αριθμός των υποθέσεων που 
θα εκδικάζονται κατά τα χρονικά αυτά διαστήματα. Η 
απόφαση αυτή υποβάλλεται στον Υπουργό Δικαιοσύνης 
το αργότερο μέχρι την 20η Μάίου. 

2. Οι δικάσιμοι κατά τη διάρκεια των δικαστικών δια¬ 
κοπών καθορίζονται, ανάλογα με την κίνηση των υπο¬ 
θέσεων και τον αριθμό των Δικαστικών Λειτουργών, 
που υπηρετούν στο Δικαστήριο, με την απόφαση της 
Ολομέλειας του, με την οποία καταρτίζονται τα τμήματα 
των διακοπών. 

3. Κατά τα χρονικά διαστήματα: α) από 1 έως 31 Ιουλίου 
και β) από 1 έως 15 Σεπτεμβρίου κάθε έτους ορίζεται 
για κάθε ένα από τα παραπάνω χρονικά διαστήματα 
από μία (1) δικάσιμος για την εκδίκαση υποθέσεων του 
Πολυμελούς Πρωτοδικείου και του Μονομελούς Πρω¬ 
τοδικείου (τακτική διαδικασία, ειδική διαδικασία με 
πινάκιο ή άνευ πινακίου και διαδικασία ασφαλιστικών 
μέτρων), κατά τις οποίες προσδιορίζονται και δικάζονται 
μόνο υποθέσεις που αφορούν: α) ασφαλιστικά μέτρα 
οποιουδήποτε αντικειμένου και αναστολή εκτέλεσης, 
γ) απόδοση της χρήσης μισθίου και δ) διαταγές πληρω¬ 
μής και πιστωτικούς τίτλους καθώς και όσες υποθέσεις, 
μετά την υποβολή έγγραφης, αιτιολογημένης αίτησης, 
χαρακτηρίσθηκαν από τον εκάστοτε Δικαστή Υπηρε¬ 
σίας, με σχετική πράξη ως κατεπείγουσες, ενώ από 1 
Αυγούστου έως 31 Αυγούστου εκάστου έτους ορίζεται 
επιπλέον μία δικάσιμος ασφαλιστικών μέτρων. Με την 
ίδια απόφαση της Ολομέλειας του Δικαστηρίου ορίζεται 
και ο αριθμός των υποθέσεων που μπορούν να προσ- 

διοριστούν σε κάθε μία από τις ανωτέρω δικάσιμους, 
εκτός από τις υποθέσεις των ασφαλιστικών μέτρων που 
προσδιορίζονται χωρίς αριθμητικό προσδιορισμό. 

ΠΑΡΟΥΣΙΑ ΣΤΟ ΔΙΚΑΣΤΗΡΙΟ 
Άρθρο 18 

Κάθε Δικαστής, γραμματέας και επιμελητής δικαστη¬ 
ρίου οφείλει να εμφανίζεται κατά την ορισμένη ημέρα 
και ώρα στον τόπο της συνεδρίασης του Δικαστηρίου 
και πάντως σε εύλογο χρόνο προ της ορισμένης ώρας 
έναρξης των δικασίμων. 

ΜΕΡΟΣ ΤΡΙΤΟ 
ΠΟΙΝΙΚΟ ΤΜΗΜΑ 
Άρθρο 19 

Στο Πρωτοδικείο λειτουργεί ΠοινικόΤμήμα στο οποίο 
υπάγονται: 

Α) Τα Ποινικά Δικαστήρια τα οποία είναι: α)Το Πρωτο¬ 
βάθμιο Μικτό Ορκωτό Δικαστήριο (Μ.Ο.Δ.). β)ΤαΤριμε- 
λή Πλημμελειοδικεία, γ)Τα Μονομελή Πλημμελειοδικεία, 
δ) Τα Δικαστήρια Ανηλίκων (Τριμελές Δικαστήριο Ανηλί¬ 
κων και Μονομελές Δικαστήριο Ανηλίκων). 

Β) Το Δικαστικό Συμβούλιο Πλημμελειοδικών και 

Γ) Ο Ανακριτής Πρωτοδικών καιτοΤμήμα Πειστηρίων. 

Ειδικότερα τα αντικείμενα του ποινικού τμήματος κα¬ 
θορίζονται ως εξής: 

1) Εκτέλεση καθηκόντων Γραμματέα έδρας: αΐ) του 
Τριμελούς Πλημμελειοδικείου α2) του Μονομελούς 
Πλημμελειοδικείου, α3) των Δικαστηρίων Ανηλίκων 
(Τριμελούς και Μονομελούς) και α4) του Πρωτοβάθμι¬ 
ου Μικτού Ορκωτού Δικαστηρίου. Επιπλέον περιλαμ¬ 
βάνονται και τα ακόλουθα καθήκοντα: 1. Η παραλαβή 
και φύλαξη των σχετικών δικογραφιών. 2. Η σύνταξη 
πρακτικών και καθαρογραφή των αποφάσεων. 3 Η επε¬ 
ξεργασία των απομαγνητοφωνημένων πρακτικών των 
ποινικών συνεδριάσεων. 4. Η χορήγηση κάθε σχετικού 
αντιγράφου και πιστοποιητικού. 5. Η τοποθέτηση των 
εγγράφων στο οικείο αρχείο. 6. Η διεκπεραίωση ή σύντα¬ 
ξη δελτίων ποινικών μητρώων, στο ηλεκτρονικό Εθνικό 
σύστημα ποινικού μητρώου, κατά περίπτωση, καθώς 
και στατιστικών δελτίων και η αποστολή αρμοδίωςτων 
δελτίων αυτών, των δικογραφιών, όταν συντρέχει νόμιμη 
περίπτωση και εκθέσεων ασκηθέντων ενδίκων μέσων 
κατά αποφάσεων των πιο πάνω δικαστηρίων. 7. Η σύ¬ 
νταξη και αποστολή των πινάκων, με την υποβολή των 
αναβλητικών αποφάσεων, των εκδιδομένων ερήμην του 
κατηγορουμένου και των υποκειμένων σε έφεση στο 
αρμόδιο τμήμα των Εισαγγελιών Εφετών και Πλημμελει- 
οδικών. 8. Η ταξινόμηση των αποφάσεων κατ'αύξοντα 
αριθμό και η αποστολή τους στο αρμόδιο τμήμα του 
αρχείου για αρχειοθέτηση. 9. Η παραλαβή και η αρχειο¬ 
θέτηση των ποινικών αποφάσεων και των αντίστοιχων 
δικογραφιών, και η παραλαβή των δικογραφιών που 
αφορούν ερήμην δικαζόμενους κατηγορούμενους. 10. Η 
παραλαβή αποδεικτικών επιδόσεως αποφάσεως και αρ¬ 
χειοθέτηση τους. 11. Η χορήγηση αντιγράφων ποινικών 
αποφάσεων. 12. Η χορήγηση απογράφων επί ποινικών 
αποφάσεων. 13. Η διεκπεραίωση της σχετικής με την 
αποστολή αντιγράφων αποφάσεων, στοιχείων φυγόποι¬ 


νων κ.λπ., αλληλογραφίας με δικαστικές αστυνομικές 
και άλλες αρχές. 14. Η σύνταξη πινάκων εκκρεμότητας 
ποινικών υποθέσεων των υπηρετούντων στο Δικαστήριο 
Δικαστικών Λειτουργών. 

2) Η εκκαθάριση των επιβαλλόμενων χρηματικών ποι¬ 
νών, δικαστικών εξόδων και τελών, η βεβαίωση των χρη¬ 
ματικών ποινών που επιβάλλονται στους ερήμην κατα¬ 
δίκαζα μένους κατηγορουμένους, η βεβαίωση, κατόπιν 
αιτήσεως των αντιμωλία καταδικασθέντων, η σύνταξη 
τριπλότυπων καταστάσεων για επιστροφή και διαγραφή 
ποσών από την αρμόδια Δ.Ο.Υ., η διεξαγωγή της σχετι¬ 
κής αλληλογραφίας στην ως άνω υπηρεσία, η έκδοση ή 
αναζήτηση μέσωτουσυστήματοςτου Εθνικού Ποινικού 
Μητρώου, των ποινικών μητρώων των καταδικαζομένων 
αντιμωλία κατηγορουμένων, συμπλήρωση αναφορών σε 
ερήμην δικογραφίες, καταχώριση στο οικείο βιβλίο και 
προώθηση στην Εισαγγελία Πρωτοδικών, η κατάθεση 
και απόδοση γραμματίων εγγυοδοσίας. 

3) Η Σύνταξη εκθέσεων ασκήσεως ενδίκων μέσων 
(εφέσεων, αναιρέσεων, ακυρώσεως διαδικασίας και 
αποφάσεων, ανακοπών λιπομαρτυρίας κ.λπ.), χορήγηση 
πιστοποιητικών ασκήσεως ή όχι ενδίκων μέσων, παραλα¬ 
βή, ταξινόμηση και απόδοση, δήμευση και καταστροφή 
πειστηρίων και πολτοποίηση αχρήστων αρχείων. 

4) Εκτέλεση των καθηκόντων του γραμματέα: 

1) Του Δικαστικού Συμβουλίου Πλημμελειοδικών που 
περιλαμβάνει τα ακόλουθα καθήκοντα: α) Την παραλα¬ 
βή και καταχώριση Εισαγγελικών προτάσεων στο οικείο 
βιβλίο, β) Την καταχώριση των προτάσεων στο βιβλίο 
κινήσεως και την χρέωση στον εισηγητή, γ) Την καθαρο- 
γραφή βουλευμάτων, δ) Τη δημοσίευση βουλευμάτων, 
ε) Τη σύνταξη εκθέσεων ασκήσεως ενδίκων μέσων κατά 
βουλευμάτων και προσφυγών κατά διατάξεων Ανακρι¬ 
τών και ενταλμάτων προσωρινής κρατήσεως, στ) Την 
τήρηση των οικείων καρτελών και την ενημέρωση των 
σχετικών βιβλίων, την έκδοση και χορήγηση διαφόρων 
πιστοποιητικών, την ταξινόμηση και παράδοση των βου¬ 
λευμάτων στο Γενικό Αρχείο για αρχειοθέτηση, ζ) Την 
απασχόληση υπαλλήλου ως γραμματέα του Συμβουλίου 
Πλημμελειοδικών. 

2) Του Ανακριτή. Ειδικότερα στην εκτέλεση καθηκό¬ 
ντων του γραμματέα ανάκρισης περιλαμβάνονται τα εξής 
καθήκοντα: Η γραπτή αποτύπωση στις σχετικές εκθέσεις 
των μαρτυρικών καταθέσεων και των απολογιών των 
κατηγορουμένων, η συμπλήρωση των εντύπων κλήσεως 
μαρτύρων, κατηγορουμένων κ.λπ. και η αποστολή τους 
στα αρμόδια αστυνομικά τμήματα, η συμπλήρωση των 
εντύπων ενταλμάτων συλλήψεως, βιαίας προσαγωγής 
και προσωρινής κρατήσεως και η διεκπεραίωση τους, 
η καθαρογραφή των διατάξεων για διορισμό πραγμα- 
τογνωμόνων κ.λπ., η καθαρογραφή των σχεδίων κατη¬ 
γορητηρίων, η τήρηση καρτελών κίνησης δικογραφιών 
και η ενημέρωση των σχετικών βιβλίων, η σύνταξη και 
διεκπεραίωση των πινάκων κίνησης δικογραφιών, η διεκ¬ 
περαίωση της αλληλογραφίας, η συμπλήρωση των δελτί¬ 
ων ποινικού μητρώου κατά τα στοιχεία των κατηγορου¬ 
μένων και την αποστολή τους στις αρμόδιες Εισαγγελίες, 
η διεκπεραίωση των εγγυήσεων που καταβάλλονται και 
η διαδικασία επιστροφής αυτών, σε κάθε περίπτωση. 

5) Εκτέλεση καθηκόντων γραμματέα στο Μικτό Ορκωτό 
Δικαστήριο μετά ακόλουθα επιπλέον καθήκοντα. Με την 
κλήρωση ενόρκων, την έναρξη συνόδων, τη σύνταξη απο¬ 
φάσεων με τις οποίες τιμωρούνται οι λιπένορκοι,την αντι¬ 
κατάσταση άγνωστης διαμονής ενόρκων, την αποστολή 
καταστάσεως ενόρκων στην Εισαγγελία, την τήρηση επί 
της έδρας πρακτικών συνεδριάσεως, την καθαρογραφή 
των πρακτικών αυτών, τη δημοσίευση αποφάσεων, την 
αποστολή αποσπασμάτων καταδικαστικών αποφάσεων 
και αποφάσεων τιμωρίας λιπενόρκων και λιπομαρτύρων 
προς εκτέλεση, την καθαρογραφή των αποφάσεων, τη 
σύνταξη εκθέσεων ασκήσεως ενδίκων μέσων (εφέσεων, 
ανακοπών κ.λπ.), την έκδοση δελτίων ποινικού μητρώου, 
τη σύνταξη και αποστολή χρηματικών καταλόγων για τις 
επιβαλλόμενες χρηματικές ποινές και τα πρόστιμα στα 
αρμόδιαΤαμεία 

6.0-Η Γραμματέας των πειστηρίων, παραλαμβάνει και 
καταχωρεί τα προσκομιζόμενα αρμοδίως πειστήρια, φρο¬ 
ντίζει σε συνεργασία με τον επιμελητή του δικαστηρίου 
για την φύλαξη τους, μεριμνά για την απόδοσή τους, κατά 
περίπτωση και εν τέλει είναι αρμόδιος για την κατά περί¬ 
πτωση διαδικασία καταστροφής τους,. 

7. Η διεκπεραίωση της αλληλογραφίας του ποινικού 
τμήματος και η διαχείριση-δέσμευση του ηλεκτρονικού 
παράβολου που κατατίθεται, κατά περίπτωση, κ.λπ. 

8. Οι κάθε είδους αντικειμένου αρμοδιότητας του ποι¬ 
νικού τμήματος συναλλαγή με το κοινό, γίνεται κάθε ερ¬ 
γάσιμη ημέρα από 09.00'π.μ μέχρι 14.00'μ.μ, εκτός κάθε 
Τρίτης. 

Για την διεκπεραίωση των ανωτέρω καθηκόντων και 
την απρόσκοπτη λειτουργία του, το ποινικό τμήμα απο- 
τελείται από τρία -3- γραφεία στα οποία και κατανέμονται 
οι ανωτέρω αρμοδιότητες. 

9. Σε ιδιαίτερο γραφείο διεξάγεται η απομαγνητοφώ- 
νηση των συνεδριάσεων, χωρίς συγκεκριμένο ωράριο 
λειτουργίας. 

ΔΙΚΑΣΤΙΚΑ ΣΥΜΒΟΥΛΙΑ ΠΛΗΜΜΕΛΕΙΟΔΙΚΩΝ 
Άρθρο 20 

Ι.Το Δικαστικό Συμβούλιο Πλημμελειοδικών έχει τις 
αρμοδιότητες που ορίζονται στις διατάξεις των άρθρων 
307,309-315 του ΚΠΔ ή σε ειδικές διατάξεις του ιδίου κώ¬ 
δικα και ειδικών νόμων. Συνεδριάζει όταν και όπου ορίζει 
ο-η Πρόεδρος Πρωτοδικών ή ο νόμιμος αναπληρωτής 
του-της, σε εργάσιμες ημέρες της εβδομάδας. Οι συνε¬ 
δριάσεις του Δικαστικού Συμβουλίου Πλημμελειοδικών 
δεν είναι δημόσιες, εκτός αν ο νόμος ορίζει το αντίθετο. 
Τα πιο πάνω ισχύουν και για τις συνεδριάσεις του Πειθαρ¬ 
χικού Συμβουλίου. 

2. Το Δικαστικό Συμβούλιο Πλημμελειοδικών συγκρο¬ 
τείται από τον-την Πρόεδρο Πρωτοδικών ή τον νόμιμο 
αναπληρωτή και δύο (2) Πρωτόδικες, ένας εκ των οποίων 
μπορεί νόμιμα να αναπληρωθεί σε περίπτωση κωλύματος 
από έναν Ειρηνοδίκη της Περιφέρειας του Πρωτοδικείου 
μετά από πράξη του Διευθύνοντος το Πρωτοδικείου Προ¬ 
έδρου Πρωτοδικών. 

ΠΡΩΤΟΒΑΘΜΙΟ ΜΙΚΤΟ ΟΡΚΩΤΟ ΔΙΚΑΣΤΗΡΙΟ 
Άρθρο 21 

Ι.Το Πρωτοβάθμιο Μικτό Ορκωτό Δικαστήριο συγκρο¬ 
τείται κάθε μήνα εκτός από τους μήνες Ιούλιο, Αύγουστο 


και Σεπτέμβριο εκάστου έτους, κατά τους οποίους μπορεί 
να συγκροτηθεί μόνο για εξαιρετικούς λόγους, η ύπαρξη 
των οποίων κρίνεται από τον αρμόδιο Εισαγγελέα Εφε- 
τών, η λειτουργία δε αυτού καθορίζεται ειδικότερα από 
τις διατάξεις των άρθρων 377 επ. του ΚΠΔ. 

Συνεδριάζει στην αίθουσα συνεδριάσεως του Πρωτο¬ 
δικείου την πρώτη (1 η) και την Τρίτη (3η) Πέμπτη κάθε 
μήνα, εφόσον προσδιορίζονται υποθέσεις προς εκδί¬ 
καση από τον αρμόδιο Εισαγγελέα Εφετών. Ο αριθμός 
των προσδιοριζόμενων προς εκδίκαση υποθέσεων σε 
κάθε δικάσιμο καθορίζεται από τον αρμόδιο Εισαγγελέα 
Εφετών. 

2. Οι Τακτικοί Δικαστές του Πρωτοβάθμιου Μικτού 
Ορκωτού Δικαστηρίου συνεδριάζουν την πρώτη ημέ¬ 
ρα κάθε μηνιαίας συνόδου για την κήρυξη της έναρξης 
της συνόδου για τη διενέργεια της σχετικής διαδικασίας 
της συνθέσεως αυτού, όπως ειδικότερα ορίζεται από τις 
διατάξεις των άρθρων 388 επ. του ΚΠΔ. 

3. Ωρα για την κήρυξη της έναρξης της συνόδου για 
τη διενέργεια της σχετικής διαδικασίας της συνθέσεως 
αυτού ορίζεται η 09.00 πρωινή. 

ΤΡΙΜΕΛΕΣ ΠΛΗΜΜΕΛΕΙΟΔΙΚΕΙΟ 
Άρθρο 22 

1. Το Τριμελές Πλημμελειοδικείο συνεδριάζει στην 
αίθουσα συνεδριάσεως του Πρωτοδικείου τέσσερις (4) 
Τετάρτες κάθε μήνα. 

Ο αριθμός των προσδιοριζόμενων υποθέσεων για 
κάθε δικάσιμο ορίζεται το ανώτατο σε είκοσι (20). 

2. Στο Τριμελές Πλημμελειοδικείο συμμετέχουν ο-η 
Πρόεδρος Πρωτοδικών ή σε περίπτωση κωλύματος ο 
νόμιμος αναπληρωτήςτου-της και δύο (2) Πρωτόδικες, 
ένας εκ οποίων μπορεί σε περίπτωση κωλύματος, να 
αναπληρωθεί από έναν Ειρηνοδίκη της Περιφέρειας του 
Πρωτοδικείου μετά από πράξη του Διευθύνοντος το Δι¬ 
καστηρίου Προέδρου Πρωτοδικών. 

3. ΤοΤριμελές Πλημμελειοδικείο Ανηλίκων συνεδριά¬ 
ζει στην αίθουσα συνεδριάσεως του Πρωτοδικείου την 
τελευταία Τετάρτη του μήνα εφόσον υπάρχουν προσ¬ 
διορισμένες υποθέσεις από τον αρμόδιο Εισαγγελέα 
Πρωτοδικών. 

4. ΣτοΤριμελές Πλημμελειοδικείο Ανηλίκων προεδρεύ¬ 
ει, εάν είναι δυνατόν, ο Δικαστής Ανηλίκων ή ο νόμιμος 
αναπληρωτής του και συμμετέχουν δύο νεότεροι (2) 
Πρωτόδικες, εφόσον αυτό είναι εφικτό. 

ΜΟΝΟΜΕΛΕΣ ΠΛΗΜΜΕΛΕΙΟΔΙΚΕΙΟ 
Άρθρο 23 

1. Το Μονομελές Πλημμελειοδικείο δικάζει όλες τις 
ποινικές υποθέσεις που υπάγονται στην καθ' ύλη αρμο¬ 
διότητα του είτε σύμφωνα με τις διατάξεις του Κώδικα 
Ποινικής Δικονομίας είτε σύμφωνα με ειδικές διατάξεις 
νόμων. 

2. Το Μονομελές Πλημμελειοδικείο συνεδριάζει στην 
αίθουσα συνεδριάσεως του Πρωτοδικείου τέσσερις (4) 
φορές τον μήνα, ημέρα Δευτέρα. Ο αριθμός των προσ¬ 
διοριζόμενων για κάθε δικάσιμο υποθέσεων ορίζεται το 
ανώτερο στις σαράντα (40). 

3. Στο Μονομελές Πλημμελειοδικείο προεδρεύει Πρω¬ 
τόδικης, που ορίζεται από τον Διευθύνοντα το Δικαστή- 

ριο Πρόεδρο Πρωτοδικών ή τον νόμιμο αναπληρωτή 
του κατά το μηνιαίο πρόγραμμα υπηρεσιών του Δικα¬ 
στηρίου. 

ΜΟΝΟΜΕΛΕΣ ΔΙΚΑΣΤΗΡΙΟ ΑΝΗΛΙΚΩΝ 
Άρθρο 24 

Ι.Το Μονομελές Πλημμελειοδικείο Ανηλίκων συνεδρι¬ 
άζει στην αίθουσα συνεδριάσεως του Δικαστηρίου την 
τελευταία Παρασκευή των μηνών Ιανουάριου, Ιουνίου 
και Οκτωβρίου, κάθε έτους. 

Ο αριθμός των προσδιοριζόμενων για κάθε δικάσιμο 
υποθέσεων καθορίζεται από τον αρμόδιο Εισαγγελέα 
Πρωτοδικών, με ανώτατο όριο τις τριάντα (30). 

2. Στο Μονομελές Πλημμελειοδικείο Ανηλίκων προε¬ 
δρεύει ο Δικαστής Ανηλίκων ή ο νόμιμος αναπληρωτής 
του. 

ΣΥΝΕΔΡΙΑΣΕΙΣ ΤΩΝ ΠΟΙΝΙΚΩΝ ΔΙΚΑΣΤΗΡΙΩΝ 
Άρθρο 25 

1. Τα ποινικά δικαστήρια συνεδριάζουν μόνο κατά τις 
εργάσιμες ημέρες της εβδομάδας. Κατ' εξαίρεση οι ποινι¬ 
κές, υποθέσεις πουεκδικάζονται κατά τη διαδικασία των 
άρθρων 417-427 του ΚΠΔ, δικάζονται και τα Σάββατα, 
ενώ τις αργίες εκδικάζονται μόνο αν και η προηγούμε¬ 
νη ημέρα είναι επίσης αργία (πχ. Την Καθαρά Δευτέρα, 
εφόσον η προηγούμενη ημέρα είναι Κυριακή). 

2. Οι συνεδριάσεις των ποινικών δικαστηρίων αρχίζουν 
στις 9.00 π.μ. Ειδικά για τις ποινικές υποθέσεις που εκδι- 
κάζονται κατά τη διαδικασία των άρθρων 417-427 του 
ΚΠΔ συνεδριάσεως ορίζεται η 12η μεσημβρινή. Εφόσον 
όμως συντρέχει σπουδαίος λόγος, μπορεί οι υποθέσεις 
που δικάζονται κατά τη διαδικασία του αυτοφώρου να 
εκδικάζονται και άλλη ώρα, ύστερα από συνεννόηση 
του Προεδρεύοντος της συνθέσεως του Δικαστηρίου 
Δικαστή και του Εισαγγελέα της έδρας. 

Σε κάθε περίπτωση, μπορεί να λαμβάνεται υπόψη το 
ωράριο των Γραμματέων της έδρας, κατόπιν συνεννοή- 
σεως με τον-την δικαστή που προεδρεύει. 

ΧΡΟΝΙΚΗ ΠΕΡΙΟΔΟΣ ΣΥΝΕΔΡΙΑΣΕΩΣ 
ΤΩΝ ΠΟΙΝΙΚΩΝ ΔΙΚΑΣΤΗΡΙΩΝ 
Άρθρο 26 

Ι.Τα Ποινικά δικαστήρια δεν συνεδριάζουν: α) κατά 
τον μήνα Αύγουστο, β) κατά τη χρονική περίοδο από 22 
Δεκεμβρίου κάθε έτους μέχρι και 7 Ιανουάριου του επό¬ 
μενου έτους, γ) κατά τη Μεγάλη Εβδομάδα και την Εβδο¬ 
μάδα της Δικαινησίμου. Κατ’ εξαίρεση όμως και κατά 
τα παραπάνω χρονικά διαστήματα κατά τις εργάσιμες 
ημέρες των δημοσίων υπηρεσιών δικάζονται οι υποθέ¬ 
σεις που αναφέρονται στο άρθρο 27 παρ. 1 του Κώδικα 
Οργανισμού Δικαστηρίων. Ειδικότερα δικάζονται: α) οι 
ποινικές υποθέσεις που εκδικάζονται κατά τη διαδικασία 
των άρθρων 417-427 του ΚΠΔ (οι οποίες επιπλέον δικά¬ 
ζονται και τα Σάββατα, ενώ τις αργίες εκδικάζονται μόνο 
αν και η προηγούμενη ημέρα είναι επίσης αργία), ή για 
τις οποίες προβλέπεται προθεσμία εκδίκασης, β) ποινι¬ 
κές υποθέσεις που αφορούν τον καθορισμό συνολικής 
ποινής, γ) αιτήσεις ακύρωσης διαδικασίας και απόφασης, 
δ) αιτήσεις αναβολής της δίκης ή διακοπής της ποινής 
και ε) αντιρρήσεις ή αμφιβολίες για την εκτέλεση της 
ποινής και την ανασταλτική δύναμη του ενδίκου μέσου. 


2. Κατά το χρονικό διάστημα από 1 έως 31 Ιουλίου και 
από 1 έως 15 Σεπτεμβρίου μπορεί να προσδιοριστεί 
μία (1) δικάσιμος για κάθε ένα χρονικό διάστημα από 
τα προαναφερόμενα, για την εκδίκαση υποθέσεων αρ¬ 
μοδιότητας του Τριμελούς Πλημμελειοδικείου και μία (1) 
δικάσιμος για την εκδίκαση υποθέσεων αρμοδιότητας 
Μονομελούς Πλημμελειοδικείου. 

3. Οι υποθέσεις των ποινικών δικαστηρίων στις ανω¬ 
τέρω δικάσιμους, δεν μπορεί να υπερβαίνουν τις είκοσι 
(20) για την εκδίκαση των υποθέσεων αρμοδιότητας του 
Τριμελούς Πλημμελειοδικείου και τις σαράντα (40) για 
την εκδίκαση των υποθέσεων αρμοδιότητας του Μο¬ 
νομελούς Πλημμελειοδικείου. Στις παραπάνω ποινικές 
δικάσιμους δεν περιλαμβάνονται οι συνεδριάσεις του 
Αυτόφωρου Τριμελούς Πλημμελειοδικείου και του Αυ¬ 
τόφωρου Μονομελούς Πλημμελειοδικείου. 

4. Στις παραπάνω περιπτώσεις και ειδικότερα α) όταν 
υπάρχει άμεσος κίνδυνος παραγραφής του αξιοποίνου 
κάποιας πράξεως β) όταν επίκειται σε πολύ σύντομο 
χρόνο η αποφυλάκιση του κρατούμενου κατηγορού¬ 
μενου από τις φυλακές επειδή εξαντλείται το ανώτατο 
όριο της προσωρινής κράτησης, γ) όταν πρόκειται να 
γίνει καθορισμός συνολικής ποινής, δ) όταν πρόκειται 
να εκδικαστεί σχετική αίτηση του καταδικασθέντα για 
αναστολή εκτέλεσης και ε) όταν ο νόμος ορίζει προθε¬ 
σμία προσδιορισμού, σε αυτές μόνο τις εξαιρετικές περι¬ 
πτώσεις επιτρέπεται παραδεκτά να γίνει επιπλέον προσ¬ 
διορισμός τέτοιων μόνο υποθέσεων και πέρα των ως 
άνω μνημονευόμενου συνολικού αριθμού των ποινικών 
υποθέσεων. Επίσης ο παραπάνω αριθμός των ποινικών 
υποθέσεων μπορεί να αυξηθεί αν ο Εισαγγελέας μετά 
από σύμφωνη γνώμη του Διευθύνοντος το Δικαστήριο 
Προέδρου Πρωτοδικών, λαμβάνοντας υπόψη τα στατι¬ 
στικά δεδομένα, κρίνει ότι όλες οι υποθέσεις μπορούν 
να περατωθούν εντός της ημέρας. 

ΑΝΑΚΡΙΣΗ 

Άρθρο 27 

1. Ανακριτής ορίζεται πάντοτε Πρωτόδικης από τους 
υπηρετούντες στο δικαστήριο, για θητεία δύο (2) ετών, 
η οποία δύναται να παραταθεί ή να ανανεωθεί. Η Ανά¬ 
κριση διενεργείται καθ' όλο το έτος. Ο ίδιος εκτελεί και 
καθήκοντα ανακριτή ανηλίκων. Ειδικός ανακριτής για τις 
προβλεπόμενες στο ν. 4022/2011 πράξεις διαφθοράς 
ορίζεται κατά τα προβλεπόμενα στο άρθρο 2 του νόμου 
αυτού. Ο Ανακριτής αναπληρώνεται, όταν συντρέχει λό¬ 
γος ανώτερης βίας ή άλλο σοβαρό κώλυμα, από αναπλη¬ 
ρωματικό Ανακριτή, ο οποίος είναι επίσης Πρωτόδικης, 
και ορίζεται με πράξη του Διευθύνοντος το Δικαστήριο 
Προέδρου Πρωτοδικών ή του νόμιμου αναπληρωτή του. 
Με τον ίδιο τρόπο μπορεί να αναπληρώνεται ο τακτικός 
Ανακριτής, για εύλογο χρόνο, ανάλογα με τις υπηρεσια¬ 
κές ανάγκες, κατά τα χρονικά διαστήματα: α) από την 1 
Ιουλίου έως την 15 Σεπτεμβρίου, β) από 20 Δεκεμβρίου 
έως 7 Ιανουάριου και γ) από την Μεγάλη Δευτέρα έως 
την Κυριακή της Διακαινησίμου. 

2. Σε υποθέσεις επείγουσες ή που απαιτούν ιδιαίτε¬ 
ρη ή μακρόχρονη έρευνα, ο Διευθύνων το Δικαστήριο 
Πρόεδρος Πρωτοδικών μπορεί, με σύμφωνη γνώμη του 
αρμοδίου Εισαγγελέα Εφετών, να ορίσει επίκουρο ανα- 

κριτή έναν ή περισσότερους πρωτόδικες, προκειμένου 
να βοηθηθεί ο ανακριτής, αν αυτός το ζητήσει. 

ΜΕΡΟΣ ΤΕΤΑΡΤΟ 
Εισηγητής-τρια Πτωχεύσεων 
Άρθρο 28 

Εισηγητής-τρια πτωχεύσεων, ορίζεται με απόφαση του 
Πτωχευτικού Δικαστηρίου με το νόμιμο αναπληρωτή 
του-της και εκτελεί στο Δικαστήριο τα καθήκοντα Ει¬ 
σηγητή Πτωχεύσεων. Αυτός επιτηρεί τις εργασίες των 
πτωχεύσεων που κηρύσσονται από το Πτωχευτικό Δι¬ 
καστήριο και έχει όλες τις αρμοδιότητες που παρέχο¬ 
νται σε αυτόν από την εκάστοτε ισχύουσα πτωχευτική 
νομοθεσία. 

ΜΕΡΟΣ ΠΕΜΠΤΟ 
Πειθαρχικά θέματα 
Άρθρο 29 

Στην εκδίκαση των υποθέσεων πειθαρχικής δικαιο¬ 
δοσίας προεδρεύει ο-η Πρόεδρος Πρωτοδικών ή ο απ' 
αυτόν οριζόμενος Πρωτοδίκης.Τα πειθαρχικά συμβού¬ 
λια συνεδριάζουν όπου και όταν ορίζει ο-η Πρόεδρος 
Πρωτοδικών ή ο νόμιμος αναπληρωτής του. 

Για τον πειθαρχικό έλεγχο των υπηρετούντων υπαλλή¬ 
λων του Πρωτοδικείου και του Ειρηνοδικείου, ορίζεται 
εντός του μηνός Δεκεμβρίου για όλο το επόμενο ημερο¬ 
λογιακό έτος, πειθαρχικός δικαστής και ο αναπληρωτής 
του, με κλήρωση μεταξύ των υπηρετούντων δικαστών 
του Πρωτοδικείου. 

ΜΕΡΟΣ ΕΚΤΟ 

ΤΜΗΜΑΤΑ ΓΡΑΜΜΑΤΕΙΑΣ ΠΡΩΤΟΔΙΚΕΙΟΥ 
Άρθρο 30 

1.0 εκάστοτε Προϊστάμενος της Διεύθυνσης της Γραμ¬ 
ματείας του Δικαστηρίου διευθύνει τις υπηρεσίες της 
Γραμματείας και φροντίζει για την εύρυθμη λειτουργία 
των τμημάτων της, σε συνεργασία με τους προϊσταμέ¬ 
νους αυτών, σύμφωνα με τις οδηγίες του-της Προέδρου 
Πρωτοδικών, δίνει τις αναγκαίες οδηγίες στο προσωπικό 
της Γραμματείας για την εύρυθμη λειτουργία αυτής πά¬ 
ντοτε μετά από την καθοδήγηση και σύμφωνη γνώμη 
του-της Προέδρου Πρωτοδικών. Μετέχει στις συνεδρι¬ 
άσεις του Δικαστηρίου, του Δικαστικού Συμβουλίου και 
της Ολομέλειας του Δικαστηρίου και των πειθαρχικών 
συμβουλίων της δικαιοδοσίας του Πρωτοδικείου, εκτός 
εάν ο νόμος ορίζει διαφορετικά (άρθρο 10 παρ. 3 του 
ν. 1756/1988). Είναι υπεύθυνος για την ευπρέπεια και 
τον καθαρισμό του κτιρίου καθώς και για τη φύλαξη των 
επίπλων και σκευών του Δικαστηρίου και τέλος εισηγεί- 
ται στον-στην Πρόεδρο Πρωτοδικών και ύστερα από 
σύμφωνη γνώμη του ενεργείται, με απόφαση του-της 
Προέδρου Πρωτοδικών, η κατανομή των δικαστικών 
υπαλλήλων στα τμήματα Γραμματείας του Δικαστηρίου. 
Υποβάλλει έγγραφες προτάσεις για θέματα που σχετίζο¬ 
νται με τον Κανονισμό και τις αναπτύσσει στη συνεδρί¬ 
αση της Ολομέλειας. 

2. Ο Προϊστάμενος Διεύθυνσης της Γραμματείας του 
Πρωτοδικείου ελέγχει με κάθε πρόσφορο μέσο την κα¬ 
θημερινή προσέλευση και αποχώρηση των δικαστικών 
υπαλλήλων, ενώ επιβλέπει την πραγματοποίηση τεχνι¬ 
κών ή άλλων εργασιών. 


Ειδικές Διατάξεις Λειτουργίας της Γραμματείας 
του Δικαστηρίου 
Άρθρο 31 

1. Ο-Η Πρόεδρος Πρωτοδικών ή ο νόμιμος αναπληρω¬ 
τής του, αφού λάβει υπόψη της τις υπηρεσιακές ανάγκες, 
τις κενές οργανικές θέσεις, τις κάθε είδους άδειες των 
δικαστικών υπαλλήλων και τη γνώμη του Προϊσταμέ¬ 
νου Διεύθυνσης της Γραμματείας του Πρωτοδικείου, με 
πράξη του κατανέμει τους υπηρετούντες στο Δικαστήριο 
υπαλλήλους (γραμματείς, δακτυλογράφους, επιμελη¬ 
τές κ.λπ.) στα επιμέρους τμήματα της Γραμματείας. Το 
ειδικότερο αντικείμενο εργασιών του κάθε υπαλλήλου 
ρυθμίζεται κατά το δυνατόν ισομερώς και ισοβαρώς από 
τον-την Πρόεδρο Πρωτοδικών, αφού ληφθούν υπόψη οι 
υπηρεσιακές ανάγκες, οι κενές οργανικές θέσεις, οι κάθε 
φύσης άδειες και η επιτυχής ανταπόκριση των υπαλλή¬ 
λων στο ανατιθέμενο έργο. 

2. Ο Προϊστάμενος Διεύθυνσης της Γραμματείας του 
Πρωτοδικείου όταν το επιβάλλουν ειδικές υπηρεσιακές 
ανάγκες μπορεί να αναθέτει σε υπάλληλο ή υπαλλήλους 
που υπηρετούν σε ένα τμήμα της Γραμματείαςτου Δικα¬ 
στηρίου την εκτέλεση εργασιών που ανήκουν σε άλλο 
τμήμα της Γραμματείαςτου Δικαστηρίου, μετά από σύμ¬ 
φωνη γνώμη του-της Προέδρου Πρωτοδικών. 

3. Εφόσον προκύπτουν υπηρεσιακές ανάγκες ο-η Πρό¬ 
εδρος πρωτοδικών μπορεί να αναθέτει στον Προϊστά¬ 
μενο Διεύθυνσης υπηρεσιακά καθήκοντα, πέραν των 
καθαρά διοικητικών ή άλλων αρμοδιοτήτων του. 

4. Με βάση τις υπηρεσιακές ανάγκες και τις εν γένει 
συνθήκες λειτουργίας της υπηρεσίας, μπορεί να γίνεται 
κατά περίπτωση εναλλαγή αρμοδιοτήτων και αντικει¬ 
μένων εργασίας μεταξύ των υπαλλήλων των τμημάτων 
της Γραμματείας. 

5. Αν για οποιοδήποτε λόγο απουσιάζει ο Προϊστά¬ 
μενος Διεύθυνσης της Γραμματείας του Δικαστηρίου ή 
κωλύεται, αναπληρώνεται στη διεύθυνση των υπηρεσι¬ 
ών της γραμματείας από τον αρχαιότερο προϊστάμενο 
τμήματος ή εφαρμόζονται κατά περίπτωση, οι διατάξεις 
του ν. 2812/2000, όπως ισχύει. 

Διεύθυνση Γραμματείας 
Άρθρο 32 

Η Διεύθυνση της Γραμματείαςτου Πρωτοδικείου Γιαν¬ 
νιτσών είναι κυρίως αρμόδια για τα διοικητικά και οι¬ 
κονομικά θέματα που αφορούν την όλη λειτουργία της 
υπηρεσίας, καθώς επίσης και για τα επιμέρους λειτουρ- 
γούντα αυτοτελή τμήματα αυτής, πολιτικό και ποινικό. 

1 .-ΔΙΟΙΚΗΤΙΚΗΣ ΦΥΣΕΩΣ ΑΡΜΟΔΙΟΤΗΤΕΣ: 

Άσκηση των προβλεπομένων και ανατιθέμενων από 
την κείμενη νομοθεσία, (ν. 2812 /2000, όπως ισχύει), των 
εν γένει διοικητικών καθηκόντων στον εκάστοτε Προϊ¬ 
στάμενο Διεύθυνσης της Γραμματείαςτου Πρωτοδικεί¬ 
ου, όπως η γενική εποπτεία των δικαστικών υπαλλήλων 
της γραμματείας και η παρακολούθηση για τη σωστή 
εκπλήρωση των καθηκόντων αυτών. 2. Η διεξαγωγή της 
εμπιστευτικής κυρίως αλληλογραφίαςτου Δικαστηρίου 
και η τήρηση του σχετικού πρωτοκόλλου αλληλογραφί¬ 
ας και η αλληλογραφία στα πλαίσια των αρμοδιοτήτων 
του, δηλαδή σύνταξη των οικείων εγγράφων, δακτυλο¬ 
γράφηση και υπογραφή τούτων, διακίνηση της αλληλο- 

γραφίας και μέριμνα για την αποστολή της. 3. Η επιμέλεια 
για την παροχή αρμοδίωςτων απαιτούμενων στοιχείων 
κατά τις επιθεωρήσειςτου Δικαστηρίου και της Γραμμα¬ 
τείας αυτού. 4. Η παραλαβή αιτήσεων συμβολαιογρά¬ 
φων για χορήγηση κανονικών αδειών και αναπλήρωση 
λόγω κωλυμάτων και έκδοση των σχετικών πράξεων, 
5. Η επιμέλεια για τη βιβλιοδεσία των αποφάσεων, πρα¬ 
κτικών, βιβλίων. 6. Η σύνταξη των οικείων πρακτικών 
ορκωμοσίας των διοριζόμενων Δικαστικών Λειτουργών, 
υπαλλήλων της γραμματείας, δικηγόρων, συμβολαιο¬ 
γράφων, υποθηκοφυλάκων και δικαστικών επιμελητών. 
7. Η τήρηση των βιβλίων για τις άδειες που δίδονται 
στους δικαστικούς λειτουργούς και δικαστικούς υπαλ¬ 
λήλους της Γραμματείας. 8. Η σύνταξη, κατά περίπτω¬ 
ση, των εκθέσεων αξιολόγησης των υπαλλήλων της 
Γραμματείας του Πρωτοδικείου. 9. Η τήρηση, ενημέ¬ 
ρωση και φύλαξη του προσωπικού μητρώου του κάθε 
δικαστικού υπαλλήλου της Γραμματείας και αποστολή 
αυτού αρμοδίως όταν συντρέχει νόμιμη περίπτωση. 
10. Η επιμέλεια και επίβλεψη για την καλή λειτουργία και 
κάλυψη των αναγκών του πληροφοριακού δικτύου της 
Υπηρεσίας και της μηχανοργάνωσης της Γραμματείας 
καθώς επίσης και η γενική επίβλεψη της διαδικασίας 
μαγνητοφώνησης των πρακτικών των συνεδριάσεων 
και η επαφή με την αρμόδια ανάδοχο εταιρία. 11. Η 
τήρηση βιβλίου εκθέσεων εμφάνισης-αναχώρησης ή 
ανάληψης καθηκόντων, δικαστών, υπαλλήλων, δικηγό¬ 
ρων,συμβολαιογράφων και επιμελητών. 12. Η καταχώ- 
ρηση των συμβάσεων χρονομίσθωσης (ΕΕΑ5ΙΝΘ) και η 
έκδοση του αντίστοιχου πιστοποιητικού, 13. Η σύνταξη 
των πινάκων εκκρεμότητας των Δικαστών στις πολιτι¬ 
κές υποθέσεις, των ατομικών υπηρεσιακών στοιχείων 
αυτών, σχετικών με την επιθεώρηση. 14. Η διαδικασία 
παραλαβής αιτήσεων και δικαιολογητικών για τους 
διαγωνισμούς δικαστικών-εισαγγελικών λειτουργών, 
συμβολαιογράφων ή άμισθων Δικαστικών Επιμελητών. 

15. Η διεκπεραίωση της αναγκαίας γραφικής εργασίας 
για την εκδίκαση πειθαρχικών αδικημάτων συμβολαι¬ 
ογράφων και δικαστικών υπαλλήλων κατά περίπτωση. 

16. Η τήρηση του καταλόγου πραγματογνωμόνων και 
η παραλαβή των αιτήσεων για εγγραφή στον αντί¬ 
στοιχο κατάλογο η όρκιση αυτών και η παραλαβή των 
εκθέσεων πραγματογνωμοσύνης, κατά περίπτωση. 

17. Η επισημείωση - χορήγηση της σφραγίδας της Χάγης 
(3ρο5ΐίΙΙθ) σε δικαστικά και συμβολαιογραφικά έγγρα¬ 
φα σύμφωνα με Σύμβαση της Χάγης της 5-10-1961 και 
η τήρηση του σχετικού βιβλίου. 18. Η καθαρογραφή 
των προγραμμάτων υπηρεσίας των Δικαστών και των 
Δικαστικών Υπαλλήλων, η ειδοποίηση των Δικαστών 
για την συγκρότηση των αυτόφωρων ποινικών δικα¬ 
στηρίων και οι παραγγελίες για τη μετακίνηση Ειρηνο¬ 
δικών, Πταισματοδικών και δικαστικών υπαλλήλων για 
αναπλήρωση κωλυόμενων. 19. Η παραλαβή αιτημάτων 
από Κράτη - μέλη της Ε.Ε σύμφωνα με τον Κανονισμό 
της Ευρωπαϊκής ένωσης, για λήψη καταθέσεων, η απο¬ 
στολή κλήσεων, η σύνταξη πρακτικών, η αποστολή 
τους για μετάφραση στο Υπουργείο Εξωτερικών και η 
τελική αποστολή τους στην υποβάλλουσα το αίτημα ευ¬ 
ρωπαϊκή χώρα, σε διαδικασίες δικαστικής συνδρομής. 
20. Η κίνηση και ολοκλήρωση των διαδικασιών για την 


καταστροφή των αρχείων του Πολιτικού και Ποινικού 
τμήματος, κατά περίπτωση. 21. Η έκδοση υπηρεσίας, 
σε μηνιαία βάση, για το σύνολο του προσωπικού της 
Γραμματείας του Πρωτοδικείου με βάση τις υπηρεσι¬ 
ακές ανάγκες και τις τυχόν απουσίες για λόγους υγείας 
ή χορήγησης αδειών. Η υπηρεσία των αυτοφώρων και 
της ανάκρισης, εκδίδεται με βάση τα ισχύοντα στα άρ¬ 
θρα 16,17, 25 και 26 του παρόντος κανονισμού. 22. Η 
θεώρηση του γνησίου της υπογραφής των υπαλλήλων, 
κατά περίπτωση. 23. Η αρχειοθέτηση των πρακτικών 
των αρχαιρεσιών συλλόγων, σωματείων κλπ. και μετά 
την έναρξη ισχύος του άρθρ. 52 ν. 4446/2016. 

Κάθε άλλη εργασία διοικητικής φύσεως που τυχόν θα 
προκύψει και δεν υπάγεται στα άλλα τμήματα της Γραμ¬ 
ματείας του Δικαστηρίου. 

2.-ΟΙΚΟΝΟΜΙΚΗΣ ΦΥΣΕΩΣ ΑΡΜΟΔΙΟΤΗΤΕΣ 

Α. Παρακολούθηση μισθοδοσίας δικαστών και υπαλ¬ 
λήλων και ενημέρωση αυτών, λόγω της ηλεκτρονικής 
έκδοσης αυτών από το τμήμα μισθοδοσίας του ΥΔΔΑΔ. 

Β. Έκδοση βεβαιώσεων αποδοχών των παραπάνω 
προσώπων για διάφορες υπηρεσίες, σύνταξη των δι- 
καιολογητικών που είναι αναγκαία για τις μεταθέσεις 
και τη συνταξιοδότηση υπαλλήλων και άλλων συναφών 
στοιχείων και σύνταξη καταστάσεων αποζημιώσεωςτων 
δικαστικών υπαλλήλων και επιμελητών για υπερωριακή 
εργασία., καθώς επίσης και η ετοιμασία των καταστάσε¬ 
ων και δικαιολογητικών για την πληρωμή των εκλογικών 
συνεργείων. 

Γ. Η παρακολούθηση της λειτουργίας του φωτοτυπι¬ 
κού μηχανήματος, τηλεομοιοτυπιών μηχανημάτων, 
ηλεκτρονικών υπολογιστών του Πρωτοδικείου, καθώς 
και συσκευών κλιματισμού, σωμάτων Κ.Θ., καυστήρα 
κ.λπ., σε συνεργασία με τον αρμόδιο επιμελητή του δι¬ 
καστηρίου. 

Δ. Η σύνταξη των δικαιολογητικών για τις μετακινήσεις 
των Δικαστικών Λειτουργών και των Δικαστικών Υπαλ¬ 
λήλων εκτός έδρας του Δικαστηρίου και η υποβολή τους 
στο αρμόδιο Υπουργείο. 

Ε. Η τήρηση βιβλίου υλικών. 

Στ. Η Διαχείριση της πάγιας προκαταβολής για την 
πληρωμή αποζημιώσεων και εξόδων των μαρτύρων 
και διερμηνέων. 

Η. Η Διαχείριση εν γένει, της παγίας προκαταβολής 
τουΤΑΧΔΙΚ. 

Θ. Η Διαχείριση πιστώσεων που προορίζονται: 1) Για τις 
επισκευές και τη συντήρηση του κτιρίου του Δικαστηρί¬ 
ου. 2) Τον εξοπλισμό εν γένει αυτού και τη συντήρηση και 
επισκευή του. 3) Για τα έξοδα θέρμανσης, καθαριότητας 
και προμήθειας με γραφική ύλη αυτού και λοιπά αναλώ¬ 
σιμα απαραίτητα για την εν γένει ομαλή λειτουργία της 
υπηρεσίας, σε συνεργασία με τους αρμόδιους φορείς 
και τις αρμόδιες υπηρεσίες οικονομικού του ΥΔΔΑΔ, του 
ΤΑΧΔΙΚ ή του Γραφείου Επιχορηγήσεων του Εφετείου 
Θεσσαλονίκης, κατά περίπτωση. 

I. Η διενέργεια διαγωνισμών, όπου είναι αυτό απαραί¬ 
τητο και η ολοκλήρωση των σχετικών διαδικασιών από 
την ανάθεση μέχρι και την πληρωμή του κάθε αναδόχου, 
κατά περίπτωση. 

Κ. Η τήρηση της διαδικασίας εκποίησης αχρήστου 
υλικού που υπάγεται στη δικαιοδοσία της ΥΔΔΥ (πρώην 
ΟΔΔΥ). 

Σε κάθε περίπτωση που κριθεί αναγκαίο, μέρος των 
ανωτέρω αναφερομένων καθηκόντων μπορεί να ανα¬ 
τίθεται στους προϊσταμένους των τμημάτων, κατά πε¬ 
ρίπτωση. 

ΕΙΔΙΚΗ ΔΙΑΤΑΞΗ ΓΙΑ ΤΑ ΠΡΑΚΤΙΚΑ 
ΤΟΥ ΔΙΚΑΣΤΗΡΙΟΥ 
Άρθρο 33 

Τα πρακτικά, η απόφαση και οι διατάξεις που εκδίδο- 
νται κατά τη διάρκεια της συνεδρίασης συντάσσονται 
γραπτώς και υπογράφονται. Τα πρακτικά και η απόφαση 
καθαρογράφονται στις περιπτώσεις που ορίζει ο νόμος, 
από τον-την γραμματέα και υπογράφονται από αυτόν 
και το Δικαστή που διευθύνει τη συζήτηση ή, αν αυτός 
μετατέθηκε ή απομακρύνθηκε από τη δημόσια υπηρε¬ 
σία ή πέθανε πριν από την καθαρογράφηση, από τον 
Αρχαιότερο μεταξύ των Δικαστών που συμμετείχαν στη 
συζήτηση και αν το Δικαστήριο είναι μονομελές, μόνο 
από τον γραμματέα. Αν ο γραμματέας που συμμετείχε 
στη συζήτηση απομακρύνθηκε από την υπηρεσία ή πέ¬ 
θανε πριν από την καθαρογράφηση, τα πρακτικά και 
την απόφαση συντάσσει ο Γραμματέας του Ποινικού 
τμήματος της Γραμματείας του Δικαστηρίου ή ο νόμι¬ 
μος αναπληρωτής του με βάση τα πρόχειρα πρακτικά 
και τα σχετικά έγγραφα που βρίσκονται στο Δικαστήριο 
και ακολούθως τα υπογράφει ο ίδιος και ο διευθύνων 
τη συζήτηση σύμφωνα με τα παραπάνω. Η ημερομηνία 
υπογραφής των καθαρογραμμένων πρακτικών και της 
απόφασης σημειώνεται αυθημερόν σε ειδικό βιβλίο, που 
τηρείται στη γραμματεία. 

ΑΡΙΘΜΟΣ ΥΠΗΡΕΤΟΥΝΤΩΝ ΥΠΑΛΛΗΛΩΝ 
ΣΤΟ ΠΡΩΤΟΔΙΚΕΙΟ 
Άρθρο 34 

Οι οργανικές θέσεις των υπηρετούντων υπαλλήλων 
στο Πρωτοδικείο, κατά το χρόνο σύνταξης του παρόντος 
κανονισμού λειτουργίας του, είναι δέκα τρεις (13) από τις 
οποίες μία (1) θέση δακτυλογράφου και μία (1) επιμελητή 
δικαστηρίου. Οι οργανικές αυτές θέσεις κατανέμονται 
ως εξής στα τμήματα της Γραμματείας, ως ακολούθως: 
Τμήμα Διοικητικό-Οικονομικό ένας (1) υπάλληλος,Τμή¬ 
μα Πολιτικό τέσσερις (4) και Τμήμα Ποινικό πέντε (5) 
υπάλληλοι, καθώς και ο επιμελητής του δικαστηρίου, 
που υπάγεται στο πολιτικό τμήμα, δεδομένου ότι κατά το 
χρόνο σύνταξης του παρόντος κανονισμού λειτουργίας 
του, το σύνολο των υπηρετούντων υπαλλήλων της Γραμ¬ 
ματείας ανέρχεται σε έντεκα (11). Με βάση τα ανωτέρω, η 
Γραμματεία, πλην του προϊσταμένου διεύθυνσης στελε¬ 
χώνεται από δύο προϊσταμένους αυτοτελών τμημάτων 
(πολιτικού-ποινικού). 

ΚΑΘΗΚΟΝΤΑ ΕΠΙΜΕΛΗΤΗ ΔΙΚΑΣΤΗΡΙΟΥ 
Άρθρο 35 

Στο Πρωτοδικείο υπάρχει μία οργανική (1) θέση δικα¬ 
στικού επιμελητή, ο οποίος ασχολείται ειδικότερα με τις 
παρακάτω εργασίες: Με την ταξινόμηση των δικογραφι¬ 
ών, τη διανομή αυτών στο γραφείο του-της Προέδρου 


Πρωτοδικών, στις υπηρεσιακές θυρίδεςτων Πρωτοδικών 
και στους γραμματείς της έδρας και την επαναφορά τους 
στα αρμόδια τμήματα του Πρωτοδικείου, την επίδοση 
των κλήσεων που εκδίδονται από τα τμήματα του Πρω¬ 
τοδικείου, την επίδοση πειθαρχικών κατηγορητηρίων, 
προαγωγών, υπηρεσιακών μεταβολών κ.λπ., και όλων 
γενικά των υπηρεσιακών εγγράφων, (δικογράφων, απο¬ 
φάσεων κ.λπ.), με την ασφάλεια των ακροατηρίων, με 
την αποστολή της αλληλογραφίας και την παραλαβή 
της αλληλογραφίας από το ταχυδρομείο, με τον χειρι¬ 
σμό του φωτοτυπικού μηχανήματος του Δικαστηρίου 
και με την έκδοση φωτοτυπικών αντιγράφων, τη φύλαξη 
και διανομή των ειδών γραφικής ύλης και αναλωσίμων 
καθώς και με τη διεκπεραίωση κάθε άλλης συναφούς 
και βοηθητικής εργασίας, η οποία θα ανατίθεται σ' αυ¬ 
τόν από τον Προϊστάμενο Διεύθυνσης της Γραμματείας 
του Δικαστηρίου ή από τον δικαστικό γραμματέα του 
Πρωτοδικείου μετά από σύμφωνη γνώμη του Διευθύ- 
νοντοςτο Πρωτοδικείο Προέδρου Πρωτοδικών. Τέλος, 
ο δικαστικός επιμελητής θα είναι επιφορτισμένος με τη 
φύλαξη της βιβλιοθήκης του Δικαστηρίου και την τή¬ 
ρηση βιβλίου εισερχομένων και εξερχόμενων βιβλίων 
από αυτή σε συνεργασία με υπάλληλο της Γραμματείας. 
Επίσης ο επιμελητής του δικαστηρίου είναι αρμόδιος για 
τις αναρτήσεις των σχετικών εγγράφων στο «ΔΙΑΥΓΕΙΑ», 
όπου αυτό κρίνεται απαραίτητο. 

ΜΕΡΟΣ ΕΒΔΟΜΟ 
ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 36 

1. Η ισχύς του παρόντος Κανονισμού Εσωτερικής 
Λειτουργίας του Πρωτοδικείου αυτού αρχίζει από την 
ημέρα δημοσίευσήςτου στην Εφημερίδα της Κυβερνή- 
σεως, μετά την τελική έγκριση του από τις ολομέλειες 
των ανώτατων δικαστηρίων, σύμφωνα με τη διάταξη 
του άρθρου 7 παρ. 7 του ν. 1756/1988 «Κώδικας Οργα¬ 
νισμού Δικαστηρίων και Κατάστασης Δικαστικών Λει¬ 
τουργών, όπως η διάταξη αυτή αντικαταστάθηκε με τη 
διάταξη του άρθρου 86 παρ. 2 του ν. 4055/2012, (ΦΕΚ Α’ 
51/12.3.2012). Μέχρι του χρόνου αυτού εξακολουθεί να 
ισχύει ο Κανονισμός που ισχύει μέχρι τώρα. 

2. Για ό,τι δεν προβλέπεται από τον παρόντα Κανο¬ 
νισμό Εσωτερικής Λειτουργίας του Πρωτοδικείου αυ¬ 
τού ισχύουν οι διατάξεις του ΚΠολΔ, του ΚΠοινΔ, του 
ν. 1756/1988 «Κώδικας Οργανισμού Δικαστηρίων και Κα¬ 
τάστασης Δικαστικών Λειτουργών», καθώς επίσης και οι 
σχετικές διατάξεις του ν. 2812/2000 «Κώδικας Κατάστα¬ 
σης Δικαστικών Υπαλλήλων», όπως κάθε φορά ισχύουν. 

3. Με την έναρξη της ισχύος του Κανονισμού Εσωτερι¬ 
κής Λειτουργίας του Πρωτοδικείου αυτού καταργούνται 
όλες οι διατάξεις του προγενέστερου Κανονισμού Εσω¬ 
τερικής Λειτουργίας του Πρωτοδικείου αυτού. 

Κρίθηκε, αποφασίσθηκε και εκδόθηκε, στην Αθήνα, 
στις 15 Φεβρουάριου 2018. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 

